text:
Skeiðsvirksemi
Les um ymisk skeið á Heilsuskúlanum
Vegleiðaraskeið
- árliga afturvendandi 2 vikur
Vegleiðaraskeiðið er einaferð árliga á Heilsuskúlanum, og varir 2 vikur.
Skeiðini hava verið einaferð árliga, síðani 2008. Umleið 22 luttakarar eru á hvørjum skeiði. Fyrstu árini varð skeiðið skipað í gevandi samstarvi við Sosu-skúlan í Bornholm.
Skeiðið er fyri vegleiðarar, ið ikki enn hava tikið skeið í vegleiðing á Heilsuskúlanum. Báðar vikurnar eru kravdar. Skeiðið er ókeypis fyri starvsfólk í starvi innan almanna- og heilsuøkið.
Melda til við at skriva til heilsuskulin@skulin.fo
Innihald: Kunning um útbúgvingarnar, námsskipan, útbúgvingarbók - persónligir førleikar, lestrarumhvørvi, læring, kravdar samrøður og støðismetingar v.m.
Venja at skriva støðismetingar og at arbeiða við næmingadømum/cases.
Skeiðið er í tveimum eindum, yvir tvær vikur. Lærarar á Heilsuskúla Føroya undirvísa.
Fyrstuhjálp
- fleiri ferðir árliga
Síðani 2013 hevur Heilsuskúlin veitt øllum næmingum í útbúgvingunum skeið í fyrstuhjáp. Tað er eitt krav til útbúgvingarnar at bjóða fyrstuhjálp.
Í 2013 tóku 2 undirvísarar frá Heilsuskúlanum góðkenda útbúgving sum undirvísarar í fyrstuhjálp frá Beredskabscenter Aalborg.
Styttri skeið kring landið
- menning av vegleiðarum
Heilsuskúlin skipar árliga fyri førleikamenning av starvsfólkum á almanna og heilsuøkinum, við styttri skeiðum, kring landið, fyri vegleiðarar hjá næmingum, ið eru í starvsvenjing.
Á skeiðnum fáa heilsustarvsfólk ment sínar førleikar at taka sær av vegleiðing og at tryggja at almanna- og heilsuøkið fær væl útbúgvin starvsfólk.
Møguleiki er at umbiðja hesi eindagsskeið, har arbeitt verður við hvussu næmingurin kann náa málum fyri starvsvenjing, um arbeiðspláss ynskja at skúlin kemur á staðið at hava skeiðini.
Les niðanfyri um fyrrverandi skeið
Skeið fyri ófaklærd heilsustarvsfólk
Februar 2020
Eftir ynski frá eldraøkjum kring landið, varð í februar skipað fyri einum 4 daga skeiði fyri ófaklærd starvsfólk í eldraøkinum. Nøkur evnir sum annars liggja í heilsuhjálparaútbúgvingini vóru á skránni. Tað gevur trygd fyri einsrættaðari røkt, at tað er Heilsuskúlin sum veitir slík skeið, av tí at undirvísingin tá verður soleiðis sum bøkurnar fyriskriva tað.
Samstundis kann tað kveikja áhuga fyri at fara undir útbúgving, at fáa innlit í røktina. At skeiðið er fyri starvsfólk, sum framanundan eru í starvi sum ófaklærd, gevur øktan møguleika fyri at skapa áhuga fyri at taka sær fulla útbúgving, tá áhugin longu frammanundan er fyri økinum.
Heilivágsskeið
fyri heilsurøktarar og heilsuhjálparar
Mars 2016
Heilsuskúli Føroya hevur saman við heilsuskúla í Aabenraa skipað fyri heilivágsskeiði fyri heilsurøktarar og heilsuhjálparar. Tað vóru 3 skeið íalt.
Frá 29. februar til og við 4. mars 2016 var skeið fyri 30 heilsurøktarum hildið í Havn.
Frá 7. mars til og við 11. mars var skeið fyri 25 heilsurøktarum hildið í Suðuroy.
Undirvísarar vóru Helle Kloth, sjúkrarøktarfrøðingur og undirvísari og Tina H. Skafte, leiðari á Social- og sundhedsskolen í Aabenraa.
Skeiðið er tað sama medicinskeiðið, ið hevur verið hildið fyri heilsurøktarar í Danmark í nógv ár. Skeiðsluttakararnir lótu sera væl at skeiðnum.
Eisini var skeið, í Havn, fyri heilsuhjálparar, í handfaring av heilivági, 3. dagar sama tíðarskeið.
Skeið recovery
Februar 2013
Skeið í RECOVERY og INKLUSIÓN verður í Tórshavn og Suðuroy, fyri brúkarar, avvarandi og starvsfólk, sum eru áhugaði í psykiatri.
Undirvísari er Anders Madsen, leiðari, Master í Etik og Værdier i Organisationer. RECOVERY og INKLUSIÓN og Heidi Sørensen, sosialráðgevi frá "STOA-gruppen" - í Jyllandi. www.stoa.dk
”Recovery indebærer skabelse af ny mening og nyt formål i livet, efterhånden som man overkommer de katastrofale konsekvenser af psykisk sygdom.” (Anthony 1993)
• Hvat er recovery /”at koma seg ” eftir sálarliga sjúku
• Hvat forðar og stuðlar recovery
• Hvussu kann ein sjálv/ur arbeiða við recovery
• Hvat er rehabilitering
• Hvat kunnu tey avvarandi gera
• Hvørjar avbjóðingar setur recovery til skipan av samstarvi
og leiklutin hjá tí professionella
• Hvussu kann recovery samskipast við málsetningar og
skjalfesting
Suðuroy: Heilsuskúli Føroya
Mánadag 11. februar: At byggja upp ein "búfelagsskap", um skizofreni, borderline, og bólkatilgongdir í arbeiðinum viš sinnisveikum. Fyri starvsfólk.
Týsdag 12. februar: RECOVERY og INKLUSIÒN, mótstøða fyri broytingum og mindfullness fyri sinnisveik.
Tórshavn: Sjúkrarøktarfrøðiskúlin, kjallarin
Mikudag 13. februar: Recovery og inklusión, fyri starvsfólk innan psykiatri, arbeiðsloysisskipan, myndugleikar og onnur ið møta sinnisveikum í dagligdegnum.
Hósdag 14. februar kl. 16 - 19.00: Recovery og inklusión, fyri brúkarar, avvarandi, og starvsfólk, sum omanfyri nevnt.
Skeið Cooperative Learning
Heilsuskúlin skipaði í 2012 og 2013 fyri skeiðum í cooperative learning CL - á føroyskum er tað "samvirkisnám".Fólkaskúlin og aðrir yrkis- og miðnámsskúlar vóru boðin við á skeiðini. Skeiðini vardu 2 vikur íalt.
CL er eitt námsfrøðiligt amboð at nýta í undirvísingini og tryggjar at so nógvir næmingar eru so virknir samstundis, í mest møguliga tíð í einum undirvísingartíma.
Góð undirtøka var frá fólkaskúlalærarum, Tekniska skúla og Handilsskúlanum til skeiðini. Tað var Heilsuskúlin sum hoyrdi um CL frá donskum heilsuskúlum og valdi at taka undirvísarar hendavegin. Endamálið hjá Heilsuskúlanum at skipa fyri hesum skeiðið, var at førleikamenna undirvísarar á skúlanum og soleiðis at tryggja eina betri læring fyri heilsustarvsfólk í landinum.
Góðar eftirmetingar eru frá lærarum.
Brellbita skeið fyri ALS
Oktobur 2012
Heilsuskúlin skipar fyri "BRELL-bita" skeið fyri arbeiðssøkjandi.
- søk gjøgnum Als.
Brell-bitar til at søkja inn á Heilsuskúlan.


c: text/html

text:
Ráðgeving
Ráðgeving og tryggingarloysnir, sum eru lagaðar serliga til fyritøkur og virki.
Okkara royndir vísa, at fyritøkur, sum ikki hava yvirlit yvir sínar tryggingar, í fleiri førum eru skeivt tryggjaðar og enntá gjalda óneyðuga nógv. Við at tosa við okkum regluliga, kunnu tit hava vissu fyri, at tit altíð eru rætt tryggjað og ikki gjalda ov nógv.
Vit bjóða øll sløg av tryggingum til vinnulívið
Vit veita virkjum og fyritøkum holla ráðgeving, dygdargóða tænastu og tryggingarloysnir, sum hóska til júst títt virki.
Saman finna vit røttu loysnina til tykkara tørv
Vit hjálpa tykkum at finna ta røttu loysina. Um tit eru áhugað í at fáa nærri at vita, eru tit vælkomin at seta tykkum í samband við okkum í Vinnulívsdeildini. Eitt óbindandi prát kostar einki.
Ring til okkara á 35 81 00, ella send okkum eitt teldubræv á vinna@trygd.fo. So seta vit okkum í samband við teg.
Vit hjálpa tær at velja røttu tryggingarnar
- Ring til okkara á 358100
-
Skriva til okkara á vinna@trygd.fo
-
Faldari um Vinnutrygd (verður dagførdur)
-
Fylg okkum á Facebook
-
Boða frá skaða her
- Fá eitt óbindandi tilboð

robotstxt: allowed

filter: keep


text:
Tíðindi
31. oktober 2019
Næmingar í dag eru vanir at skifta millum pallar, har teir samskifta. Tá ið vanligt prát er í flokkinum, floymir við enskum orðum og vendingum; tað sama ger seg ikki galdandi, tá ið næmingar hava munnligar framløgur og í skrivligum uppgávum. Tá hava teir eitt betri og føroyskari mál. Sum heild halda lærarar, ið Bodil Jacobsen og Ella Selma Larsen hava tosað við í sambandi við ritgerð um sosialar miðlar í undirvísing, at hóast málið hjá næmingum er nógv merkt av enskum, er hetta ikki ein trupulleiki.
Tá ið næmingar sjálvir koma til orðanna, so siga teir flestu, at teir tillaga málburðin alt eftir, hvønn tey skriva til. Teir hugsa um orðaval og staving, tá ið teksturin er almennur.
- Tað vil við øðrum orðum siga, at næmingarnir eru tilvitaðir um sítt málbrúk og tillaga málið eftir, hvør samskiftispallurin er. Meiri almennur pallurin er, har tey skriva, meiri hugsa tey um, hvussu tey málbera seg. Skriva tey í innanhýsis bólkum, nýta tey meir egið mál og gera sær ikki eins stóran ómak. Her sæst eisini, at næmingarnir í býarskúlanum gera sær betri ómak við sínum málburði. Tó hugsa teir ikki líka nógv um sín málburð, tá teir skriva til sínar vinir, sum tá tey skriva alment og til síni foreldur. Tá skrivað verður saman á internetinum, hvørki hoyrir ella sært tú persónin, tú skrivar saman við, tí er skjótt, at misskiljingar kunnu koma fyri. Men her hava tey ungu eina loysn. Tey ungu eru nevniliga serfrøðingar í at nýta ymisk tekn saman við tekstinum, sum vísa hvat ella hvussu huglagið er, soleiðis at misskiljingar ikki skulu koma fyri. Nøkur av hesum teknum eru: “emoticons”, “akronymir”, “hashtags”, stórir og smáir bókstavir, komma og punktum. Tey ungu fara heilt í smálutir við ymsu teknsetingunum.
Hóast lærarar ikki meta tað vera ein trupulleika, at næmingar skifta millum ymsar pallar, tá teir samskifta, halda teir, at málsligi førleikin hjá næmingum í dag er versnaður samanborið við, hvussu hann var, áðrenn sosialu miðlarnir gjørdu innrás. Lærarar siga eitt nú, at næmingar ikki duga eins væl at orða seg, at teir leita eftir føroyskum orðum og kunnu í staðin finna upp á at siga tað á enskum, sum teir ætla at siga, at orðfeingið er versnað, at setningsbygnaðurin er broyttur, at næmingar ivast í, hvat kyn orð hava, at tey ikki duga á skyna á fall, at stavingin er versnað og so framvegis.
Grundarlagið í ritgerðini hjá Bodil Jacobsen og Ellu Selmu Larsen eru kanningar, eitt nú kvantitativ spurnakanning, sum næmingar í 8. og 9. flokki í bygdarskúla og býarskúla hava svarað, og kvalitativ kanning, sum 6 næmingar í stórum bygdarskúla hava svarað. Umframt hava lærarar, sum starvast í ymsum skúlum kring landið, svarað spurnablaði, og hálvskipaðar samrøður eru eisini gjørdar.
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Hvar er toskurin á Føroyabanka komin frá
Vinna03-04-2020 - 21:13 - Jóanis Albert Nielsen
Skiparin á Fulberg Arvid Petersen ringdi til mín, fyrst í oktober mánaði 2019 hann fortaldi mær, teir høvdu fingið fitt av toski, í SE kanti úti á Føroyabanka á umleið 120 favna dýpið, frá 8 gradum og SW eftir, sum ikki er vanlig toska leið, smásteinar vóru í magunum á nógvum av toskunum, vit tosaðu um toskurin mundi vera á veg út ella inn á bankan, men sjálvandi vónaði vit, at toskurin var á veg inn á bankan.
Tá Fullberg og skoraberg høvdu fiska í 3 døgn úti á bankanum, bleiv veðrið so vánaligt, at teir fingið ikki roynt longur á Føroyabanka, tá høvdu teir 13,5 tons av toski tilsamans.
Arvid sendi nakrar av steinunum, til ein jarðfrøðing at kanna, nakrir av steininum eru granitt, sum nokk ikki. eru komnir av Føroya ella av Íslands leiðini, men nærri kanningar blíva gjørdar, fyri at staðfesta nærri hvar steinarnir eru komnir frá, nakrir eru basalt, sum toskurin møguliga hevur tikið inn, djypri í kantinum á Føroyabanka, á veg inn á bankan.
Nú Magnus Heinason hevur gjørt yvirlitstrolingar har, sæst at nógvur stórur toskur er komin inn á bankan.
So globala upphitingin á bankanum, er góð fyri nebbasild og gýtingar umstøðurnar hjá toskinum, úti á Føroyabanka.
http://www.jn.fo/magnus+heinason+hevur+gjort+trolroyndir+a+foroya+banka_rmfj.html
MH hevði 12 tons av toski, 8.550 tons eru seld ígjøgnum uppboðssøluna. Av tí eru 50 % toskur 1, - 45% toskur 2, og bert 4% er toskur 3. og 1 % er toskur 4. so eg veit ikki í løtuni hví, teir skriva , tað var toskur av øllum støddum.
http://www.hav.fo/PDF/Turar/2020/FRAG2008.pdf
Á várið 2019 var ongin toskur á føroyabanka, øll vita at toskurin á Føroyabanka veksur skjótt, men hann veksur ikki so skjótt, var hann gýttur á vári 2019, so skuldi ikki alt verið toskur 1 og 2, so onkra aðrastaðni er toskurin komin frá, sum nú er aftur á Føroyabanka, tí liviumstøðurnar, eru blivnar góðar.
Av tí fiskifrøðingarnir so ofta taka feil, er ikki lætt, at trúgva tí sum teir siga, fiskifrøðinaranir siga millum annað, at toskur ikki er djypri enn 600 metrar, fleiri fiskimenn hava fortalt mær, at teir hava fingið tosk niðri á 900 til 1000 metra dýpið. Um onkur veit meira, at fortelja, ella um onkran sum eg kann spyrja, kunnu tit so sigi mær frá.
Eg havi leita nógv á netinum har fann eg, at ein Norðmaður skrivar, toskur er heilt niður á 1200 metrar, nú hava 2 Føroyingar, fortalt mær, at toskur er fiskaður heilt niðri á 1300 metrum við Grønland og tað er ikki á sama økið, og 20 ár í millum.
https://aviskongen.blogspot.com/search?q=stein
Nógvir fiskimenn hava uppliva, at toskurin komin inn á grunnarnar, eftir nøkrum døgum, og nógva staðni har rok fiskarí hevur veri í fleiri ár, er allur toskurin blivin vekk aftur eftir nøkrum tímum.
Føroysku laksaskipini sum fiskaðu laks í 1970 og 80inum , langt norðan fyri Føroyska landgrunnin, fingu eisini onkrar toskar, og onnur botn fiskasløg á línuna, sum stóð í yvirflatini, har sum dýpið er meira enn 1.000
Tá fiskifrøðingarnir siga, at Føroyski toskurin ikki er uppi í sjóðnum eftir føði og ikki er niðanfyri 600 metrar, og toskur er niðri á 1300 metrar dýpið. er ikki møguleiki, at gerða eina rætta stovnsmeting.
Eg havið leita nógva staðni, hvussu djúpt toskur kann fara. ICES og Wikipedia siga 600 metrar. Men serfrøðingarnir á sjóðnum, eru 50 ár frammanfyri, og vita meira enn fiskifrøðingarnir.
Fiskifrøðingar hava lisið, 6-8 ferð 45 minuttir um dagin, umleið 38 víkur í 4 ár. Søgurnar frá fiskimonnum eru fortaldar fleiri fer, í gjøgnum fleiri ættarlið, nógv er eisini skrivaðar niður seinasti 4 - 500 árini og finnast í fleiri bókum.
Fiskifrøðingarnir halda seg vita meira enn onnur, og hava læst seg fastar fyri 40 árum síðani, og nokta fyri at toskurin flytur, men hava onga frágreiðing um, hvar toskurin kemur frá, men teir hvørki spyrja, ella lurta eftir fiskimonnum.
Teir vilja heldur ikki gerða nakrar royndir uppi í sjóðnum, ella heilt djúpt eftir toski, um teir siga at toskurin er so djúpt og til aðrar tíðir er uppi í sjóðnum, kunnu teir ikki, gerða eina rætta stovns meting.
Tað hevði givið nógv meira vitan, um serfrøðingarnir á sjóðnum, fingið ½ av pengunum, sum Havstovan fær, so kundi teir drivið skipið, sett manning, og sagt hvar royndir skuldu gerast, so høvdu teir skjótt funnið útav, um toskurin er uppi í sjóðnum, tá hann ikki er inni á okkara grunnum, og Havstovan kundi havt fólk umborð, sum tóku royndir av fiskinum.
Í Grønlandi stoppa fiskifrøðingarnir, eisini jollu fiskarum, tí teir halda jollufiskarinir oyða toskastónin
Kári P Højgaard fortelur 37 minuttir inni í hesi góðu sending, um fiskarí og hvussu stórt havøkið hjá Grønlandi er.
https://kvf.fo/megminnist?sid=99367
Eyðun Hansen
Vestmanna
03 04 2020


text:
13. apr 2007, 15:36
Tað er heilt týðiligt at prátið um undirsjóvartunnil yvir í Streymoy er við til at økja um áhugan fyri at búgva við Skálafjørð, tí nú hava eisini fólk í Havn fingið hug at búseta seg í við Skálafjørð
Umsóknir um grundstykki koma javnan bóltandi inn um skivuna á býráðnum í Runavík
Tað er rættiligur gravgangur eftir at sleppa at búgva við Skálafjørðin.
Á býráðskrivstovuni Runavík, kunnu tey ikki annað enn staðfesta, at har koma javnan umsóknir um grundstykki bóltandi inn um skivuna í einum jøvnum streymi.
Hans Jacob Lamhauge, borgarstjóri í Runavík, sigur, at rúgvan av umsóknum frá fólki, sum vilja búgva í kommununi, veksur frá degi til dags.
Í løtuni hava tey heilar 200 umsóknir um grundstykki liggjandi á skrivstovuni í Runavíkar Kommununi, ella í hvussu so er, heilt tætt við 200.
Borgarstjórin sigur, at størsti áhugin er fyri at búsetast í sjálvari Runavíkini og har um leiðir, tí har hava eini 150 fólk søkt um at fáa grundstykki.
- Men tað er eisini rættiliga stórur áhugi fyri at búsetast í øðrum bygdum í kommununi, serliga á Skála, har eini 30 fólk hava søkt um grundstykki. Men eisini í Søldafirði og Rituvík er stórur áhugi fyri at byggja, men á smáu bygdunum vilja fólk eisini búsetast.
Borgarstjórin sigur, at yvirhøvur er stórur áhugi fyri at byggja í miðstaðarøkinum, men tað er eisini týðiligt, at áhugin er vaksin upp aftur meiri, síðani meiri kjøt kom á prátið um undirsjóvartunnil til Streymoyar, tí nú eru tað eisini fólk í Havnini, sum biðja um grundstykki við Skálafjørðin.
Borgarstjórin sigur, at tað hevur fremstu raðfesting hjá býráðnum at útvega grundstykki og hann væntar eisini, at tørvurin verður nøktaður, tó at tað er ilt at siga, akkurát, hvussu leingi, umsøkjarar skulu bíða.
© Áki Bertholdsen - Sosialurin


text:
Frysti/køliskipanir
Hvat er ein frysti/køliskipan?
Ein frysti/køliskipan er trýstberandi útbúnaður, ið við hjálp av einum kølievni hevur til endamáls at køla niður t.d. í samband við framleiðslu ella goymslu. Vanligastu kølievnini eru ammoniakk ella CO2.
Vanliga er frysti/køliskipanin ein heild, ið er sett saman av fleiri ymiskum trýstberandi staklutum – rørskipan, trýstíløt, kompressarar v.m.
Sambært kunngerð um innrætting og nýtslu av trýstberandi útbúnaði, eru serlig krøv galdandi fyri frysti/køliskipanir, við meira enn 2,5 kg av kølievni.
Uppsetingareftirlit
Áðrenn ein frysti/køliskipan ella tilhoyrandi rørskipan verður tikin í nýtslu, annaðhvørt sum nýggj, munandi umbygd ella aftaná eina flyting, skal Arbeiðs- og brunaeftirlitið gera eitt uppsetingareftirlit.
Endamálið við uppsetingareftirlitinum er at staðfesta, um trýstberandi útbúnaðurin er settur upp í trá við galdandi lóggávu - og tískil er tryggur at taka í nýtslu
Tá ið hetta er gjørt, og ongin avgerandi atlit tala ímóti, verður loyvi givið til at taka skipanina í nýtslu.


text:
Styttri arbeiðsvika
2019-07-16 20:00
Arbeiðsmarknaðarpolitikkur skal veita arbeiðstakarunum trygd, og samstundis skapa smidligar og tíðarhóskandi skipanir á arbeiðsmarknaðinum. Ein liður í at skapa smidligar og tíðarhóskandi skipanir er at stytta arbeiðsvikuna, so hon hóskar betur til tað samfelagið og familjumynstrið, vit hava í dag.
Í grannalondum okkara er arbeiðsvikan stytt niður í 37 tímar, og royndir við góðum úrslitum eru gjørdar við enn styttri arbeiðsviku. Javnaðarflokkurin tekur undir við at stytta arbeiðsvikuna.
Starvsmannafelagið hevur í sambandi við løgtingsvalið arbeitt við einari verkætlan við 6 kjarnumálum, ið varpa ljós á løntakaran og arbeiðsmarknaðin. Kjarnumál 1 er við lóg at fáa stytt arbeiðsvikuna niður í 37 tímar. Hetta skal gerast uttan at skerja lønina.
Í videobrotinum niðanfyri lýsir Regin Berg, stjórnmálafrøðingur, nakrar av positivu avleiðingunum av at stytta arbeiðsvikuna. Dygdin í arbeiðinum økist, í flestum førum hækkar effektiviteturin, starvsfólk hava minni fráveru m.a. vegna strongd og aðra sjúku, og nøgdsemið økist sum heild.
Hetta snýr seg eisini um javnstøðu
Í videobrotinum verður ikki komið inn á týdningin, tað hevur fyri javnstøðu at stytta arbeiðsvikuna.
Ein týðandi liður í javnstøðupolitikkinum hjá Javnaðarflokkinum er at skapa “javnvág millum familju- og arbeiðslív, so bæði foreldrini og/ella stakir uppihaldarar hava møguleika at útinna leiklut sín í familjulívinum og á arbeiðsmarknaðinum á jøvnum føti, samstundis sum børnini fáa ein góðan uppvøkstur.”
Við at stytta arbeiðsvikuna verður javnvágin millum frítíð og arbeiðslív betri, og harvið kunnu familjusambondini styrkna. At stytta arbeiðsvikuna er eitt týðandi stig móti størri javnstøðu millum kynini bæði, við tað, at tað gerst lættari at arbeiða fulla tíð á fleiri fakøkjum, har tað serliga starvast konufólk m.a. innan dagstovnaøkið. Tey, ið arbeiða niðursetta tíð, nærkast eisini fullari løn og eftirløn.
#jatiljavnaðarflokkin #styttriarbeiðsvika #javnstøða


text:
Fyri løtu síðan brendu ensku leyvurnar seg av íslendskari grótbræðing. Ensku stjørnurnar fingu bara ikki pláss at spæla, og hvørja ferð Rooney, Vardy ella Sterling vóru um at skræða seg leysar, kom ein gróthørð takkling og steðgaði teimum.
Ongland legði seg á odda við brotssparki í fjórða minutti, og so hildu tey flestu, at hatta var tað. Íslendska ævintýrið mátti eisini enda. Og tað var flott at koma til 8. parts finaluna. Men íslendska kollektivið leggur seg ongantíð niður, og longu tveir minuttir seinni sparkaði Ragnar Sigurðsson bóltin í málið eftir langt innkast, ið var longt. Í 19. minutti hendi tað óhugsandi, sum nógv hava droymt um; Sightórsson skorar til 2-1, og fagnaður fekk ongan enda - úr Reykjavík umvegis Tórshavn til Nice.
Restina av dystinum royndi Ongland at javna, men íslendingar stóðu sum reystir klettar dystin á tamb. Og í veruleikanum vóru íslendingar nærri við at økja, tá ið teir koma í enska brotsteigin, enn Ongland var við at javna.
Les eisini: Brexit og toskakríggj í Nice
Tað bleiv aftur til eitt Brexit í Onglandi. Og Ísland heldur áfram at taka allan heimin á bóli og er millum tey átta bestu londini í Evropa. Nú manglar bara, at Hekla fer at goysa.


text:
Í síðstu viku varð fyrsta av seks nýggjum akker-skipum latið Maersk Supply Service av Kleven-skipasmiðjuni í Norra. Í fyrsta umfari fer Maersk Master, ið skipið kallast, til Monrose norðanfyri Aberdeen at liggja, meðan arbeitt verður við at útvega skipinum arbeiði.-Vit
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
"Tað er bara eitt verri enn, at fólk tosa um ein. Tað er, at eingin tosar um ein"
Oscar Wilde


text:
7538.18 - Undirvísingargongdir í ítrótti
Skeiðsnummar
7538.18
Heiti
Undirvísingargongdir í ítrótti
ECTS
5
Endamál
Endamálið við hesum skeiðnum er, at tann lesandi dugir at leggja til rættis, undirvísa og eftirmeta undirvísingargongdir í ítrótti
Innihald
Námsætlan Anatomi, fysiologi, greinandi rørslulæra Venjingarlæra Kostur og venjing Kappingarítróttur í skúlahøpi
Læru- og undirvísingarhættir
Fyrilestrar og floksundirvísing
Læruúrtøka
Tá ið skeiðið er lokið, skal tann lesandi duga at: Viðgera, meta um og brúka námsætlanina Nýta fjølbroyttar læringstilgongdir í ítrótti Vekja áhugan fyri kropsligari venjing og menning Finna, greiða frá og kritiskt viðgera grundleggjandi faklig og fakdidaktisk viðurskifti í samband við ítrótt í fólkaskúlanum
Próvtøkuháttur
Spurdómsspurd uppgáva, lýst í sjálvstøðugum skjali
Próvdøming
Innanhýsis
Próvtalsstigi
P-talsstigin


text:
Nú føroyskur fótbóltur verður vístur í sjónvarpi uttanlands, er áhugin fyri føroyskum fótbólti eisini vaksin uttan fyri landoddarnar. Hetta merkja tey eisini, ið selja føroyskar fótbóltsblusur. Sport 24 í SMS er veitari av blusunum hjá NSÍ, EB/Streymi og HB, og har hava tey merkt ein munandi vøkstur í søluni av blusum.
- Tað er nógv vaksið. Hetta kom eitt sindur óvart á okkum, og vit noyddust tí at útvega okkum eyka goymslu av blusum, tí eftirspurningurin bleiv so stórur, sigur Petur Sólbjørnsson Thomsen hjá Sport 24.
Hann greiðir frá, at tað verða seldar rættiliga nógvar blusur av landinum, men eisini innanlands verða fleiri blusur seldar.
- Vit hava selt serliga nógvar fótbóltsblusur til Noregs, men so hava vit eisini selt til eitt nú Danmark, Svøríki, Spania, Belgia og USA, sigur Petur Sólbjørnsson Thomsen.
Adrian selur nógv best
Sølan hevur verið støðug seinastu vikurnar, og áðrenn Betrideildin fór í gongd, vóru flestu blusurnar seldar uttan nakað navn á rygginum.
- Men síðani kappingin fór í gongd fyri góðari viku síðani, eru tað alsamt fleiri, ið vilja hava navn á blusuna, og tað er eingin ivi um, at tann spælarin, ið selur nógv best, er Adrian Justinussen, greiðir Petur Sólbjørnsson Thomsen frá.
Fleiri av útlendingunum, ið keypa blusur frá Sport 24, keypa eina blusu frá hvørjum felag, ið Sport 24 er veitari hjá.
- So tað eru nógvir pakkar farnir av landinum við trimum blusum í, sigur hann.
Sport 24 selur sínar blusur á heimasíðuni skalkur.fo, og har hava fólk eisini møguleika at stuðla feløgunum við at keypa atgongumerki til dystirnar hjá liðnum.
- Tað síggja vit so eisini, at nógvir av útlendingunum, sum keypa blusur, eisini gera. Og tað eru pengar, ið fara óskerdir til feløgini, sigur Petur Sólbjørnsson Thomsen.


text:
Vegna vegarbeiði verður Skálavegur stongdur frá nr. 110 - 122 mánadagin 25/3-19 kl. 8 til arbeiðið er liðugt.
22.03.2019
Vegarbeiði á Skálavegi mánadagin 25/3-19
- Eystanstevnan nærkast
- Gummibátatreff á Eystanstevnu
- JFJ
- Summarkvøld við Toftavatn
- Marita er nýggjur býarverkfrøðingur í Runavíkar kommunu
- Eysturoyartunnilin: Síðsta skotið í dag
- Sverrison og Kollslíð í Funningi hvítusunnudag
- RUNUTUSK á Eystanstevnu
- Tórshavnar Big Band á Eystanstevnu 2019
- Asfaltering av Heiðavegi/Glyvravegi í kvøld 3/6
- Skørutýning
- Asfaltering av Heiðavegi/Glyvravegi í kvøld
- Glyvra skúli
- Stórur áhugi fyri at búseting á Skála
- Steypadystur við Løkin í kvøld
- Eystanstevna verður í Runavík 14.-16. juni
- Kunning um Hórheiðar í Skála skúla
- Það er nauðsynlegt að sigla, en ekki nauðsynlegt að lifa
- Ferðslan við Glyvra skúla
- Heiðavegur og Glyvravegur verða asfalteraðir


text:
Harry og Elly - mállæra til børn (pappírsbók)
Harry og Elly dámar væl at ferðast. Tey ferðast til Hjálands, Sjálvlands og Navnorða- og Sagnorðaríkis.
Á heimferðini sigla tey somuleiðis fram við hólmum og millum hólmar, ið allir onkursvegna goyma ymsar skattir - stavsetingarskattir.
Felags fyri øll ferðamálini er, at tey bæði eru spennandi og lærurík fyri Harry og Elly og øll hini, ið krøkja seg í ferðalagið. Vónandi verða tey eisini lærurík hjá næmingum, ið nú fáa møguleika at ferðast saman við Harry og Elly gjøgnum litføgru og myndaprýddu ferðamálini.
---
Keyp floksett og fá 20% í avsláttri!
Ring 31 37 56 ella skriva ein teldupost til elisabeth@bms.fo (Bókamiðsølan).
---
Síggj brot úr bókini her.
Keypir tú fyri meira enn kr 500 verður vøran flýggjað tær ókeypis við dyrnar!
Tænastan er fyri vørur, sum verða sendar innanlands.


text:
DNA (pappírsbók)
Dóttirin vekir hana: ”Onkur er í húsunum.” Elísa setst upp undir seg. Hjartað dukar í bringuni … Tað er ísakalt í Íslandi. Tað er ikki bara veðrið, tí ein kavráur mordari gongur leysur í myrkrinum.
Hevur tú dirvi, og ert tú drigin at grimd og ísakøldum óndskapi, so er hetta ein bók fyri teg.
---
Ein kvinna verður myrd í heimi sínum í Reykjavík á andstyggiligasta hátt. Tað einasta vitnið er sjey ára gamla dóttir hennara, sum krógvaði seg undir seingini ta løtuna, ræðuleikin fór fram.
Tá ið ein kvinna aftrat stutt eftir hetta verður myrd á sama hátt, hevur løgreglan illgruna um, at sami illgerðarmaður hevur dripið tær báðar. Men einki annað. Har eru ongar slóðir, hann ger ongan feil, men hann leggur løgin bronglað talboð eftir seg, sum hvørki løgregla ella Interpol megna at loysa.
Ein ungur einsamallur radioamatørur fær stutt eftir tað eini margháttlig og ræðandi boð, sum knýta hann at báðum ofrum. Hann kennir tølini í sínum egna persónnummari aftur, og forvitin fer hann undir at kanna málið sjálvur. Tað skuldi hann ikki havt gjørt.
DNA er fyrsta bók í raðnum um løgreglumannin Huldar og sálarfrøðingin Freyju. Huldar og Freyja eru bæði tvey fitt og álítandi fólk, hvørt við sínum brekum og beinagrindum í skápinum, sum ger, at tú fert at kenna tey og skilir, hví tey gera, sum tey gera. Hvørja ferð hendingagongdin leiðir teg einastaðni, sýnir onkur nýggjur vinkul seg, fær teg at kikka eftir ondini og gevur tær gásarhold.
DNA fekk Palle Rosenkrantz-heiðurslønina sum ársins besta brotsskaldsøga í 2014 – og tað hevur hon søtliga uppiborið. Yrsa Sigurdardóttir er snøgt sagt makaleys sum brotssøguhøvundur.
Keypir tú fyri meira enn kr 500 verður vøran flýggjað tær ókeypis við dyrnar!
Tænastan er fyri vørur, sum verða sendar innanlands.


text:
Koyrikort úr EU-londum, Norra og Íslandi
Persónar sum taka bústað her á landi, og sum hava eitt gyldugt koyrikort tikið í einum ES-landi, Norra, Íslandi ella einum landi, ið eftir avtalu við ES hevur sett í gildi reglurnar í direktivi ráðsins 2006/126/EF, kunnu fáa koyrikort sítt umbýtt til eitt samsvarandi føroyskt koyrikort, uttan at koma til eftiransandi koyriroynd.
Umsøkjarin skal lata fylgjandi skjøl inn til Akstovuna:
Treytirnar eru altíð, at útlendska koyrikortið er galdandi.
Koyrikort úr londum, sum ikki eru í EU, úr Norra ella Íslandi
Persónar úr øðrum londum, sum ikki eru nevnd omanfyri, skulu til eina eftiransandi koyriroynd (ástøðis og verkliga roynd) á Akstovuni áðrenn koyrikortið kann verða umbýtt. Útlendska koyrikortið gevur rætt til at koyra somu akfør í Føroyum í mesta lagi 90 dagar eftir at treytin um vanligan bústað er lokin.
Tað er ikki neyðugt hjá viðkomandi at verða innstillaður av einum koyriskúla fyri at koma upp til roynd.
Umsøkjarin skal lata fylgjandi skjøl inn til Akstovuna:
Handhavi av einum koyrikorti, útvegað í Grønlandi tann 1. januar 1995 ella seinni kann bert umbýta hetta við eitt samsvarandi føroyskt koyrikort um so er, at viðkomandi stendur eina eftiransandi koyriroynd. (ástøðis og verkliga roynd)
Er Grønlendska koyrikortið útgivið áðrenn 1. januar 1995, skal viðkomandi ígjøgnum tað somu mannagongd, sum tá ið ein næmingur skal taka koyrikort fyrstuferð.


text:
Perlur og pitsa
Føroyingafelagið í Aalborg bjóðar familjum til perlur og pitsu 3. novembur.
Sunnudagin 3. novembur bjóðar Álaborg til eina hugaliga løtu við perluplátum og heimagjørdari pitsa í Álastovu á Forchhammersvej 5-7, 9000 Aalborg.
Hugnaløtan byrjar sunnudagin kl. 15.00 og øll eru hjartaliga vælkomin. Tiltakið er púra ókeypis og føroyingafelagið hevur bæði perlur og perluplátur tøkar til frítt brúk.
So tað einasta tú skalt gera, er at taka títt barn, vinkonu, vinmann, granna, mostur, abba, ommu ella annan tú hevur kær undir armin og taka tey við til eina frálíka hugnaløtu í Álaborg.
Kl. 17.00 kemur pitsa á borðið. Fyri at vita, hvussu nógva pitsa vit skulu gera, skulu familjurnar tekna seg á Facebooktiltakinum HER og viðmerkja, hvussu nógv koma, í seinasta lagi fríggjadagin 1. novembur kl. 15.00
Vit gleða okkum at síggja tykkum!
mynd: Pinterest
Tiltøk í føroyingafelagnum er ætlað limum felagsins. Limaskapur fyri børn kostar einans 5 kr. um árið og kann teknast HER. Børnini eru tengd at í minsta lagi einum foreldri/verja, ið eisini er limur í føroyingafelagnum í Aalborg. Limaskapur í føroyingafelagnum kann endurnýggjast hvørt ár.


text:
Runavíkar kommuna arbeiðir aftur í ár við at niðurberja skøruna. Skøran spjaðir seg allastaðni, og tí vil kommunan heita á borgararnar um at týna hana á egnum øki.
Skøran (Achemilla mollis) blómar millum juni og september.
Hetta kann gerast fyri at forða skøruna at spjaða seg:
- Eldri plantur sum blóma og seta fræ, verða skornar niður. Avskurður skal í gráa posan frá IRF saman við vanligum húsarhaldsruski, so at hon ferð til brenningar.
- Skøran má ikki koyrast til kompostering, tí tá spreiðir hon seg aftur við fræ.
- Aftaná, kann gift koyrast á bæði tær smærru nýggju og stóru eldru planturnar, tá tær byrja at vaksa við nýggjum bløðum.
Runavíkar kommuna kann fáa boð um hvar garðaskøran vaksur og koyra gift á, umframt at tilburðurin verður skrásettur.
Meira um skøruna
Heimahoyrandi í suður Evropa. Hon blívur 30 til 45 cm høg, og er nógv brúkt sum prýðisplanta í staudubedum í urtagørðum, sæst oftast væl í náttúruni, tí hon er ljósari grøn enn flestu plantur. Skøran spjaður seg við fræi. Hon køvur annan lægri vøkstur og kann við tíðini leggja stór øki undir seg. Sæst oftast har fólk hava koyrt urtagarðsburturkast út. Fer plantan út í hagan, kan hon ótarna spjaða seg, tí at seyður og stórkríatur eta hana ikki.
Sí meira á heimasíðuni hjá Umhvørvisstovuni


text:
Løgtingsvalið 1940
Løgtingsval varð hildið í Føroyum týsdagin hin 30. januar 1940, meira enn 4 ár eftir seinasta valið til Løgting, ið varð hildið hin 28. januar 1936.
Úrslit[rætta | rætta wikitekst]
Sambandsflokkurin gjørdist størsti flokkur á Løgtingi. Fólkaflokkurin, sum stillaði upp til Løgtingsval fyri fyrstu ferð, bleiv næststørsti flokkur, meðan Sjálvstýrisflokkurin minkaði við einari helvt.
Talið av løgtingslimum var 24 (óbroytt síðan 1936).
a Talið roknað í mun til talið av atkvøðum ella tinglimum, ið Vinnuflokkurin fekk á løgtingsvali 1936.
Ávísingar úteftir[rætta | rætta wikitekst]
- Løgtingsval skift á valdømi og flokkar (1906-2004), hagstova.fo
Kelda[rætta | rætta wikitekst]
- Løgtingsval skift á valdømi og flokkar (1908-1940), hagstova.fo


text:
Elizabeth Warren, senatorurin úr amerikanska statinum Massachusetts, liggur nú á odda í veljarakanningunum um at gerast næsta forsetavalevnið hjá Demokratiska flokkinum. Tað vísa seinastu tølini hjá Real Clear Politics, ið hevur eitt yvirlit yvir fleiri av teimum størru veljarakanningunum.
Higartil hevur Joe Biden annars ligið klárt á odda í veljarakanningunum, men seinastu vikurnar hevur Elizabeth Warren so líðandi minka um leiðsluna hjá Joe Biden, og nú vísa so seinastu útrokningarnar, at hon er farin framum fyrrverandi varaforsetan hjá Barack Obama.
Sambært Real Clear Politics fær Elizabeth Warren nú 26,6 prosent av atkvøðunum, meðan Joe Biden fær 26,4 prosent.
Men meðan munurin teirra millum er lítil og eingin, so eru tey bæði umleið 12 prosentstig frammanfyri Bernie Sanders, ið er nummar trý við 14,6 prosentum.
Afturfyri er triðja plássið hjá Bernie Sanders rímiliga trygt í løtuni. Hann er nevniliga 9 prosentstig frammanfyri Pete Buttigieg, ið fær 5,6 prosent av atkvøðunum. Eingin av hinum forsetavalevnunum fær yvir 5 prosent.
Nú er Warren á odda
Mynd: Ritzau Scanpix
Elizabeth Warren, senatorurin úr amerikanska statinum Massachusetts, liggur nú á odda í veljarakanningunum um at gerast næsta forsetavalevnið hjá Demokratiska flokkinum. Tað vísa seinastu tølini hjá Real Clear Politics, ið hevur eitt yvirlit yvir fleiri av teimum størru veljarakanningunum.
Mynd: Ritzau Scanpix


text:
Apríl 2020 var deyðiligasti mánaðurin, sum Svøríki hevur upplivað í 27 ár. Tað upplýsa landsins myndugleikar í dag sambært Ritzau.
10.458 fólk doyðu í Svøríki í apríl. Tað er hægsta talið, Svøríki hevur upplivað í ein mánað síðan apríl 1993, tá 11.057 fólk doyðu.
Í 1993 doyðu 97.008 fólk í Svøríki. Tað var tað hægsta talið á andlátum landið hevði havt síðan 1918 undir sponsku sjúkuni.
Í Apríl í ár doyðu 101,1 fólk per 100.000 íbúgvar.
Hægsta talið á koronatilburðum í Norðurlondum
Svøríki er tað norðurlendska landið, sum er harðast rakt av koronafarsóttini.
Sambært seinastu tølunum, hevur Svøríki nú skrásett 30.377 tilburðir, og av teimum eru 3.698 deyð.
Sambært Worldometers.info, eru 234 tilburðir afturat staðfestir seinasta samdøgrið, og 19 fólk afturat eru deyð.
Talið á teimum, sum eru ella hava verið innløgd á intensivdeildum er 1.853.


text:
Ein góður dagur á Løgtingi
Seinrapartin í dag fer Løgtingið at samtykkja við triðju viðgerð fimm sera umfatandandi lógaruppskot, sum lyfta føroysku almennu vælferðartrygdina upp á hægri støði, so enn fleiri samfelagsbólkar verða fevnd av føroyska vælferðarsamfelagnum
Vit hava øll so ella so brúk fyri og hava øll ábyrgd av einum vælvirkandi føroyskum “vælferðararsamfelag” og ikki minst við teimum sera stóru avbjóðingum vit sum einstaklingar, familjur og sum samfelag standa yvir fyri í dag.
Eg vil takka landsstýriskvinnuni, Elsebeth Mersedes Gunnleygsdóttur, fyri eitt sera gott arbeiði og Sambandsflokkinum, Miðflokkinum og Fólkaflokkinum fyri at staðið saman um hetta týdningarmikla arbeiði sum vit øll hava gjørt – og saman lyft føroyska vælferðarsamfelagið enn longur upp.
Eg eri nýggjur í politikki, men eg fegnist um at verða partur av eini samgongu, sum hóast stórar ósemjur og sera fjøltáttaða bátsmanning, hevur higartil megnað at funnið áralag, sum støðugt og við treystleika flytur føroysku tjóðina fram har bestu vælferðarsamfeløgini ynskja at verða.
Vit sum sita í løgtinginum í dag byggja á herðarnar á teimum sum undan okkum hava virkað í løgtinginum, og í samband við tey fimm lógaruppskotini, sum løgtingið ferð at samtykkja í dag - tann sokallaði “vælferðar-pakkin” - eigur undanfarna samgonga eisini sín part í hesum arbeiði, sum í dag verður til lóg. Eg ynski í hesum sambandi eisini at takka undanfarnu landsstýriskvinnu í almannamálum og løgtingsfólkum fyri teirra leiklut í hesu sera umfatandi og drúgva arbeiði.
Við hesum lógum sum vit í dag samtykkja eru vit als ikki komin á mál. Einhvør lóggáva sum løgtingið samtykkir er eitt kompromi - eitt úrslit av ynskjum og tí sum gjørligt er at fáa meiriluta fyri og ikki minst tí vit sum løgtingslimir halda er neyðugt at vit sum samfelag skullu bera.
Arbeiði við at betra føroysku vælferðina heldur fram og eg fegnist tí um at eg eri partur av eini samgongu, ið kann vísa á polittisk framtøk og úrslit. Tað gevur okkum áræði at halda fram við politiska arbeiðinum, tí vit skylda øllum føroyingum og ikki minst okkum sjálvum, at vit síggja og uppliva verulig úrslit av tí arbeiði vit hava lova at gera og sum tjóðin krevur at vit gera.
Vit hava alt ov ofta verið vitni til fagrar politiskar útmeldingar, sum ikki gjørdust til veruleika og hetta hevur í alt ov stóran mun sett dagsskránna í Løgtinginum og hevur beinleiðis verið við at undirgrivið tað álit, sum veljarin eigur at hava á politisku skipanini.
So leingi sum vit megna úrslit, veri eg eisini at stuðla samgonguni og tí kann eg fegnast um hetta er ein góður dagur í føroyskum politikki.
Frimodt Rasmussen
løgtingsmaður fyri Sambandsflokkin


text:
Johan Dahl spyr um diabetesmiðstøð
Johan Dahl, løgtingsmaður fyri Sambandsflokkin, fer á tingfundinum í morgin 20. mai at seta Kaj Leo Holm Johannesen, landsstýrismanni í heilsumálum, ein munnligan fyrispurning um diabetesmiðstøð
Løgtingsmaðurin spyr fylgjandi:
1. Hvør er støðan í málinum um at stovna eina diabetesmiðstøð í Føroyum,
sum skuldi gerast saman við Novo Nordisk-grunninum?
2. Hvat liggur fyri framman av ætlanum fyri hesa verkætlanina á heilsuøkinum?
Í viðmerkingunum til munnliga fyrispurningin sigur Johan Dahl, løgtingsmaður, at samgongan hevur sambært samgonguskjalinum ásett, at ... “ein diabetesmiðstøð skal stovnsetast.” Nú er ein tíð fráliðin síðan hetta varð sett sum eitt politiskt mál, men onki hoyrist, hvat hendir.
Ein slík verkætlan á heilsuøkinum vil hava stóra ávirkan á viðgerð innan diabetes í Føroyum og vil gagna øllum teimum 3.000 til 4.000 føroyingunum, sum dagliga stríðast við diabetes.
Er gransking innan hetta økið partur av samstarvinum, má tað eisini verða viðkomandi og eigur at fara fram í Føroyum í sambandi við samstarvið.
At enda sigur Johan Dahl, løgtingsmaður, í sínum viðmerkingum, at tað bæði hevur politiskan og almennan áhuga at fáa at vita, hvat støðan er í hesum málinum og hvørjar ætlanir landsstýrismaðurin í heilsumálum hevur fyri hesa verkætlanina.
Sambandsflokkurin


text:
Lestrartíð: 3
Ph.d. er stytting fyri philosophiae doctor (tað er doktari í filosofi). Hetta er ein 3 ára granskaraútbúgving, sum er kravd fyri at kunna fáa starv sum granskari á universitetum og granskingarstovnum. Eisini fleiri virki, serliga tey, sum arbeiða við at menna nýggjar vørur og tænastur, seta fólk við ph.d.-útbúgving í starv.
Fólk verða vanliga sett í eitt 3 ára starv hjá einum universiteti, einum sektorgranskingarstovni ella á einum virki og innskrivað til lestur á einum universiteti. Til ber at søkja um at verða innskrivaður til ph.d.-lestur á Fróðskaparsetrinum. Í sambandi við umsóknir um stuðul og annað verður hetta 3 ára skeiðið og arbeiðið vanliga kallað ein ph.d.-verkætlan ella ein granskaraútbúgving.
3 ára ph.d.-útbúgving byggir oman á 3 ára bachelor og 2 ára master útbúgving og verður ofta kallað 3+2+3. Kandidatparturin er við í ph.d.-partinum.
Granskingarráðið brúkar fittan part av árligu játtanini í Granskingargrunninum til at stuðla ph.d.-verkætlanum. Talan er um lutvísan stuðul, í mesta lagi 2/3 av samlaða kostnaðinum. Granskingarráðið stuðlar bæði ph.d.-verkætlanum í Føroyum og uttanlands.
Hugsar tú um at fara undir ph.d.-lestur, mást tú bæði hugsa um fakliga, fíggjarliga og sosiala partin.
Í fakliga partinum eigur tú at seta teg í samband við leiðsluna ella ein viðkomandi granskara á Fróðskaparsetrinum ella einum av hinum granskingarstovnunum í Føroyum, um tað er her, tú kundi hugsað tær at arbeitt. Undir øllum umstøðum er tað skilagott at hava samband við føroyska granskingarumhvørvið, eisini um tú fert undir ph.d.-arbeiði uttanlands.
Í fíggjarliga partinum er møguleiki at søkja stuðul úr Granskingargrunninum. Er evnið innan fiskivinnu, ber eisini til at søkja stuðul frá Fiskivinnuroyndum. Ofta er skilagott at søkja fígging frá fleiri keldum, tí tá er oftast lættari at fáa til vega neyðugu fíggingina. Spyr teg fyri hjá øðrum ph.d.-lesandi ella hjá Granskingarráðnum og granskingarstovnunum um henda partin.
Í sosiala partinum eigur tú at hugsa um, hvat granskingarumhvørvi er best at knýta seg at. Aftur her er tað gott at spyrja seg fyri á granskingarstovnunum og hjá øðrum ph.d.-lesandi. Fróðskaparfelagið kann verða gott at seta seg í samband við til tess at fáa ráð og vegleiðing. Hetta er eitt áhugafelag fyri føroyskar granskarar og granskingaráhugað. Til ber at lesa meira á www.frodskaparfelag.fo.
Les um umsóknarblað, krøv og vegleiðing her
Lestrartíð: 3


text:
- Øll Størv (93)
- Byggivirksemi (4)
- Fiskavøruídnaður (1)
- Fiskiskapur (1)
- Flutningur (0)
- Flutningur sjóvegis (2)
- Fyrisiting og tænastur (12)
- Gistihús og matstovur (4)
- Handil og umvæling (5)
- Heilsu- og almannaverk (47)
- Kunningartøkni (2)
- Skipasmiður og smiður (2)
- Undirvísing (3)
- Vinnuligar tænastur (10)
KT-supportari
Megnar tú at hava fleiri bóltar í luftini samstundis? Dugir tú eisini at samstarva við fleiri fakbólkar og á fleiri pallum? Og vilt tú vera við til at veita eina góða tænastu?
So er KT-toymið hjá Tórshavnar kommunu kanska nakað fyri teg!
Vit leita eftir einum dugnaligum KT-supportara til KT-deildina. Deildin húsast í miðbýnum í Havn, og her fært tú 12 dugnaligar samstarvsfelagar.
TÚ FÆRT EISINI NÓGVAR SPENNANDI UPPGÁVUR:
• Support og klárgering av hardware og software
• Test av ymiskum loysnum og útgerð
• Supportuppgávur yvir telefon, teldupost og á staðnum
• Design av viðkomandi KT-loysnum til stovnar hjá Tórshavnar kommunu og samráðingar við veitarar
• Menning og effektivisering av supportuppgávunum
• Loysing av KT-trupulleikum og gerð av mannagongdum
• Verkætlanarleiðsla
• AD-hoc uppgávur av ymiskum slag
VIT VÆNTA, AT TÍN KT-AMBOÐSKASSI ER DAGFØRDUR:
• Tú hevur holla vitan og royndir við support. Harafturat hevur tú vitan og royndir innan trygd, skráseting og skjalfestan av arbeiði og loysnum
• Tú hevur arbeitt við AD, Group Policy, Print Management, netverk, switchir, tráðleyst netverk, Helpdesk og skipanum í einum Enterprise-umhvørvi
• Tað er ein fyrimunur, at tú hevur innlit i SCCM, VMWare og Microsoft-tøkni, og at tú kennir grundreglurnar fyri ITIL
• Tú hevur fingurin á pulsinum, og veit, hvat rørir seg innan títt øki
TÚ ERT EIN GÓÐUR SAMSTARVSFELAGI OG MEGNAR AT ARBEIÐA Í EINUM FJØLBROYTTUM ARBEIÐSUMHVØRVI:
• Tú tekur ábyrgd, ert úrslitssøkin og tær dámar at arbeiða við verkætlanum og dagligum rakstri
• Tú ert skipað/-ur og lagalig/ur við eyga fyri smálutum, og tú megnar at raðfesta í mun til avtalaði mál
• Tú megnar at arbeiða við fleiri áhugapørtum og hevur góð samstarvs- og samskiftisevnir
• Tað fellur tær lætt og natúrligt at miðla tína vitan til tínar starvsfelagar
• Tú megnar at seta brúkaran í miðdepilin og veita eina góða tænastu
SETANARTREYTIR
Starvið verður lønt sambært sáttmála millum Starvsmannafelagið og Kommunala Arbeiðsgevarafelagið.
UMSÓKNARFREIST
Umsókn saman við avriti av prógvi og lívsgongdarlýsing skal sendast til torshavn@torshavn.fo í seinasta lagi 28. mai 2020. Umsóknin skal vera merkt „KT-supportari“.
Nærri upplýsingar fáast við at venda sær til Lars Larsen Black, KT-leiðara, á telefon 250865 ella á lars@torshavn.fo


text:
Virksemið í Almannaverkinum fer í gongd aftur
corona06-05-2020 - 16:00 - Jóanis Albert Nielsen
Nú landsmyndugleikarnir seta samfelagið enn meira upp í ferð, verða flestu tiltøkini tikin av í Almannaverkinum. Serlig atlit verða tó framvegis tikin fyri borgarum í vandabólki.
Strongu tiltøkini, sum vóru sett í gildi innan Almannaverkið, hava lagt eitt sera stórt trýst á borgarar, avvarðandi og starvsfólk. Avleiðingarnar hava verið stórar, men øll hava tikið uppgávuna á seg og loyst hana til fulnar. Tað hevur eydnast at hildið smittuna burtur frá øllum stovnum og tilboðum Almannaverksins. Tað er at fegnast og verða takksom um.
Frá hósdegnum 7. mai fer Almannaverkið aftur í nærum fult virksemi.
Farið verður beinanvegin undir at fáa virksemið at koyra, sum áðrenn tiltøkini vóru sett í verk, men roknast skal við, at stovnurin koyrir ikki við fullari megi fyrr enn 30. juni. Tá verður støðan aftur endurmett.
Men hóast, at virksemið fer í gongd aftur, so verður framvegis stórur dentur lagdur á at halda smittuna burtur. Dentur verður lagdur á at halda frástøðu í stovninum, reinførið verður hildið á hægsta stigi, og annars verður virksemið skipað soleiðis, at borgarar og starvsfólk ikki savnast fleiri enn 50 fólk á einum stað.
Virksemið yvirskipað:
- Viðskiftadepilin og fyrisitingin virka sum vanligt, tá starvsfólkini koma aftur á skrivstovurnar 7. mai. Frástøða verður hildin og talgilt samskifti verður brúkt til fundir, har rúm ikki er fyri øllum fundarluttakarum í nóg góðari fjarstøðu.
- Í Trivnaðardeplunum verður frá 7. mai farið frá at starvsfólk arbeiða í ávísum bólkum til vanliga arbeiðsætlan. Arbeiðið verður í mest møguligan mun skipað við fjarstøðu, men har námsfrøðiligu umstøðurnar ikki loyva tí, verður lagdur størri dentur á reinførið. Serlig atlit verða framhaldandi tikin til borgarar í vandabólki.
Virksemið útgreinað:
- Vitjanir: Frá 7. mai verður latið upp fyri vitjanum eftir nærri avtalu. Bæði fyri vitjanum inn í búfyriskipanir, og at borgarar kunnu fara heim til avvarðandi á vitjan. Fyri borgarar í vandabólki verða fyrivarni framhaldandi í gildi, og í teimum førunum verður avtala gjørd við avvarðandi í hvørjum føri sær. Vitjanir á búfyriskipanum ganga, til 30. juni, bert fyri seg á privatu økjunum hjá borgarum ella í vitjanarrúmið. Vitjan í felagshølum skal avmarkast í mest møguligan mun.
- Dagtilboð til vaksin: Í flestu dagtilboðum verður fult virksemi frá 7. mai. Í nøkrum dagtilboðum er neyðugt at taka atlit til fysiskar karmar og sjúku hjá borgarum. Miðað verður eftir fullum virksemi 30. juni.
- Frítíðartilboð til børn: Í flestu frítíðartilboðum verður fult virksemi frá 7. mai. Í nøkrum frítíðartilboðum er neyðugt at taka atlit til fysiskar karmar og sjúku hjá borgarum. Miðað verður eftir fullum virksemi 30. juni.
- Umlættingarstovnar: Samdøgursvirksemið á umlættingarstovnunum letur upp 7. mai. Borgarar í vandabólki verða vardir eina tíð enn, og hetta kemur at hava við sær, at fult virksemi ikki verður fyrr enn 30. juni.
- Vard verkstøð: Latið verður stigvíst meir upp frá 11. mai. Sum í øðrum tilboðum verða atlit tikin til borgarar í vandabólki. Eftir ætlan verður fult virksemi 30. juni.
- Stuðulsvirksemið: Frá 7. mai verður í mest møguligan mun farið aftur til somu skipan sum undan korona.
- Klubbvirksemið: Frá 7. mai letur klubbvirksemið upp aftur.
- Barnaverndarstovnar: Frá 7. mai verður í mest møguligan mun farið aftur til somu skipan við vitjan sum undan korona.
Hóast tað nú verður farið aftur til vanliga virksemið í Almannaverkinum, so hevur stovnurin framvegis eitt vakið eyga við smittustøðuni í samfelagnum og í Almannaverkinum.
Atlit verða tikin til borgarar í vandabólki, men harumframt kann tað eisini gerast neyðugt at seta tiltøk í gildi aftur, um borgarar ella starvsfólk verða smittað.
Fyri bæði borgarar og starvsfólk í Almannaverkinum er tað gleðiligt, at virksemið aftur gerst sum vant. Fyri at gera okkara, fyri at sleppa undan at tað gerst neyðugt at bakka aftur, so verður stórur dentur lagdur á at halda heilsufakligu tilmælini, skipa frástøðu og tryggja reinførið í øllum Almannaverkinum komandi tíðina.


text:
Netbankin til teldu/teldil
Við Netbankanum til teldu/teldil kanst tú m.a.
- Síggja kontuyvirlit
- Síggja kontuavrit
- Gera einfalda fíggjarætlan
- Gera flytingar til kontu í Føroyum ella til kontu uttanlanda
- Síggja gjaldsyvirlit
- Síggja kortyvirlit
- Sperra kort
- Tilmelda Netbanka sum app
Umframt hetta kanst tú senda teldupost til tín kundaráðgeva ella Suðuroyar Sparikassa, gera lønarflytingar* og handla við virðisbrøvum í Netbankanum.
*Neyðugt er at hava Lønarportalin, fyri at gera lønarflytingar.
Skráset fartelefonnummarið í Netbankanum – bert fyri privatkundar
Sum liður í arbeiðinum at tryggja Netbankan so væl sum yvirhøvur gjørligt, er tað neyðugt at tú skrásetur títt fartelefonnummar í Netbankanum. Er einki fartelefonnummar skrásett, ber ikki til at fremja flytingar yvir eina ávísa upphædd í Netbankanum.
Tá ein ella fleiri flytingar yvir eina ávísa upphædd verða gjørdar í Netbankanum, fært tú sms-boð við eini einnýtiskotu á ta fartelefonnummarið, sum er skrásett í Netbankanum. Tí er neyðugt, at hava fartelefonina hjá tær, tá ið tú gert flytingar í Netbankanum.Tú fært upplýst, at ein flyting er við at verða framd í tínum Netbanka, og tú verður biðin um at tøppa einnýtiskotuna í Netbankan fyri at góðkenna og fremja flytingina. Flytingar til lond uttan fyri danska kongaríkið skulu váttast við einnýtiskotu utttan mun til upphædd.
Einnýtiskota er bert galdandi fyri privatkundar og bert fyri flytingar gjørdar í Netbankanum á eini teldu/teldli.
Einnýtiskota skal ikki brúkast, um talan er um:
- Flytingar til egnar kontur í Suðuroyar Sparikassa.
- Flytingar til kontur hjá maka og børnum (undir 18 ár). Relatión skal vera skrásett.
- Fastar flytingar.
- Flytingar í Netbanki sum app.
Hevur tú trupulleikar við Netbankanum, vinaliga set teg í samband við tín kundaráðgeva.


text:
NSÍ hevur skrivað undir ein eitt-ára sáttmála við 32-ára gamla Helga L. Petersen úr Rituvík.
Felagið fegnast um at hava fingið knýtt Helga at hópinum. Við sínum drúgvu royndum kemur hann ivaleyst at fáa stóran týdning fyri hópin bæði á vøllinum og uttanfyri.
Helgi hevur vanliga leikt sum álopssinnaður miðvallarleikari. Sambært faroesoccer.com hevur Helgi spælt 162 dystir í bestu deildini og skotið 52 mál. Hóast hann er NSÍ-ari um ein háls, hevur hann eisini roynt seg í øðrum feløgum. T.d. skjeyt hann heili 24 mál í 24 dystum fyri GÍ í 2001.


text:
Á skránni vóru røður, tónleikaframførslur og fjølbroyttur fimleikur frá Støkk, har bæði ung og eldri sýndu fram.
Eisini varð navnið á samlaða bygninginum avdúkað, og eitur høllin "Bylgjan."
Um heitið á bygninginum stendur soleiðis skrivað:
"Bæði heitið Bylgjan og byggilistarliga sniðið ímynda rørslu, áhaldni og framburð. Sniðið á bygninginum er ein bylgja, sum kemur rullandi og brýtur á hægsta punkti.
Bylgjan, sum formar sítt umhvørvi við sínum áhaldandi og endurtakandi rørslum, er sum feløgini, íð skulu búleikast í hesum hølum. Við áhaldandi og endurtakandi venjing forma hesi feløg børn og ung til sterk og áhaldin ítróttafólk.
Fyrr var fjørðan og bylgjan besta spæliplássið hjá børnum, har tey hugnaðu sær og mentust sum menniskju. Við Bylgjuni kunnu vit endurtulka gamla spæliplássið, soleiðis, at børn eisini í dag møtast, mennast og stuttleika sær í Bylgjuni.
Havið er ein so grundleggjandi partur av okkara mentan og høvuðsvinnu, at Bylgjan eisini riggar væl sum karmur um mentanarlig og vinnulig tiltøk."
Aftaná formliga partin, kundu fólk hyggja seg um í hallunum, meðan ymisk lið frá bæði Støkk og Tjaldur vandu í teimum ymisku hallunum, soleiðis at fólk kundu síggja, hvussu høllin fer at roynast í verki.
Ein sannur fagnaðardagur fyri okkum í Støkk og sjálvsagt eisini onnur ítróttaáhugað her um leiðir.
Fyri okkum er ein nýggj tíð byrjað, og gleða vit okkum til at byrja eitt nýtt fimleikaár við hesum framúr umstøðunum, ið vit nú hava fingið.
Myndir frá hátiðarhaldinum eru ávegis


text:
Tilbúgvingarætlan
Ring til alarmsentralin: Ring tlf. 112. Tú kanst fara til nærmastu telefon. Um hetta er ein korttelefon, kann hon brúkast uttan kort.
Tú skalt upplýsa:
· hvat er áfatt
· hvar eldur er í
· hvussu nógv eru í vanda
· hvør tú ert
· hvaðani tú ringir
Harnæst:
Byrja eftir rýmingarætlanini at flyta tey burtur, sum eru í vanda. Royn at sløkkja eldin og at lata hurðar og vindeygu aftur. Um einki er at gera, far út! Greið løgreglu og sløkkiliði frá støðuni, tá hesi koma á staðið.
Rýmingarætlan
Fólk, sum eru í vanda av royki og eldi, skulu út.
Leiklutur lærarans:
Far stillisliga út úr skúlastovuni. Síggj til, at øll koma út og saman fara til savningarstaðið. Lat vindeygu og hurðar aftur, tá farið verður úr skúlastovuni. Slepst ikki út úr stovuni ella skúlanum, lat hurðarnar aftur og royn at geva boð við at fara til vindeyguni.
Leiklutur skúlastjórans:
Kannar saman við lærarunum, um allir næmingarnir eru komnir út.
Rýmingarleiðir:
Farið til nærmastu úthurð!
Savningarstøð:
Øll í skúlanum møtast í Gamla Skúla.
Tekning yvir rýmingarætlanina hongur inni í hvørjum høli á hurðini ella beint við síðuna av.
Terrorætlan
Tað kunnu eisini henda ræðuleikar av hesum slag á einum skúla.
Mannagongdin er:
· boða frá 112 beinanveg
· flýggja
· um tað er ov seint at flýggja, goym teg.


text:
"Nei, tað er ikki altíð so lætt at rudda kava!" Jógvan Johannesen, vegaformaður hjá Klaksvíkar kommunu, greiðir frá
- Ljóðbrot úr sendingini Norðlýsið
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Vespureiðrið (136) - 2. juni 2020
Jan Lamhauge: Eik-málið átti at verðið roynt í Rættinum
Ógvuslig spreinging á Hoegh bilskipi
Petur Hans Dahl, veðurfrøðingur: Veðurvánir fyri hesa vikuna ( vika 23 )
Leiðreglur fyri ferðandi broyttar
Í øðini eftir samrøðu við Trump
JUVÉL 2 - nýggj leiðsla!
Norðoyastevna á netinum
RAVI ZACHARIAS - saknaður av føroyingum
LÍV POULSEN ÚR SENEGAL - ein dugnaligur brævskrivari!
Samrøða: Ógvusligar lógir samtyktar í skugganum av korona
Samrøða við Rannvá G. Niclasen um mótmæli og korona í New York
Partabrøv til starvsfólk hjá Bakkafrosti
Úr bandasavninum: Samrøða við Dávur Jacobsen 3. partur
Svimji- og baðoasa í Tjaldavík
Tíðindi á R7 klokkan 16:00
BÍBLIU- OG TÓNLEIKATÚRUR - ein annarleiðis ferð
Hotel Brandan letur upp 1. juli
KIRKJUR, SAMKOMU- OG MISSIÓNSHÚS - nú verður latið uppaftur!
Tíðindi á R7 klokkan 12:00
Sjófólk sleppa ikki í land aftur
DRONNING ELISABETH OG PÁSKAHÁTÍÐIN - fyri fyrstu ferð í 68 ár
Ongin smittaður í Føroyum - í Brasil er heilt ringt
Listaframsýning við Silju Strøm í Gamla Seglhúsinum í Klaksvík
Samband
Postboks 226
FO-600 Saltangará


text:
Tal-sjussurin hjá Høgna
Tað góða við at siga sannleikan viðhvørt er, at so hevur man ikki tørv á at minnast so nógv. Men her er tað sum hjá Otto Von Bismarck: Menniskjan lýgur ongantíð so nógv sum aftaná eina veiðuferð, tá hon er kríggj ella beint fyri eitt val. Í øllum førum er Tjóðvelisflokkurin val á veg við sínum Propaganda í løtuni.
Tað tykist í løtuni at verða ein øgiligt trongd hjá Tjóðveldi at fortelja okkum Norðingum hvussu ófatiliga væl tað hevur gingið seinastu 4 árini. So stór, at Høgni Hoydal er spurdur ikki minni enn 2 ferðir um hetta seinasta ári, og niðurstøðan er tann sama: Gongdin í fiskivinnuni í Norðoyggjum hevur verið framúr góð seinastu fýra árini. Eisini tá ið samanborið verður við gongdina í fiskivinnuni í restini av landinum.
Eg má siga eitt: Tjóðveldi hevur ein undarligan máta greiða frá uppá. Tá tingkvinnan úr Norðoyggjum spyr hvussu inntøkuviðurskiftini og manningarviðurskiftini hava lagað seg seinastu fýra árini – Ja so svarar Høgni Hoydal hvussu tað hevur verið seinastu 5 árini. Um hetta var ein vanlig miðnámspróvtøka, so hevði skili verið hareftir við próvtalinum. Hetta er tað man kallar at sjussa seg fram.
Men ikki nokk við tí. Høgni Hoydal hevur uppfunnið eitt hugtak fyri NORÐOYGGJAR sum eitur LUTFALSLIG LØNARÚTGJALDING pr løntakara. Og enntá fyri Norðoyggjar. Hesi tøl eru ikki bara skeiv; tey hava onki við veruleikan at gera. Eg havi tosað við Hagstovuna (sum frágreiðingin hjá Landstýrismanninum hevur sum keldu) og lønarútgjaldingar fyri Norðoya Sýslu fyri fiskiskap og fiskiíðnað eru IKKI TØK. Og skulu tey fáast til vega, skal ein serlig koyring gerast í teirri skipan. Ergo er hesin parturin av frágreiðingini ÓSANNUR.
Sum tað næsta, er avreiðingarvirði, um vit bert taka 2018 skeivt við knøppum 50 mill kr. Sjómaður er tíbetur sjálvdan ráðaleysur, og tað eru Norðingar heldur ikki. Fyri at stuðla uppundir raksturin við fallandi kvotum, hava skip úr Norðoyggjum samstarva við Grønlendsk reiðarí, og hava skapa avreiðingarvirðir fyri 47,6 mill kr, sum ikki skulu við í hagtølunum fyri 2018. Og hetta er ómansligt, ikki at tora at síggja veruleikan sum hann er. Um onkur far for nógv og onkur annar ov lítið, skal eg ikki meta um. Men eg kann staðfesta nøkur ting fyri Norðoyggjar við røttu tølum (KELDA: Frágreiðing frá Høgna – Grønland + VØRN). HER ER AFTUR GONGD. Taka vit nøgdirnar (Talva1) so hava Norðoyggjar eina afturgongd uppá góð 10% í mun til restina av landinum, sum hevur eina afturgongd uppá knapp 3 % frá 2017 til 2018. Og munurin er í høvuðsheitum orsakað av nýggju fiskivinnulógávuni, við tað at Norðoyggjar minka meir enn restina av landinum.
Hyggja vit at virðinum (uttan Grønland, sum onki hevur við hesi tøl at gera) so er myndin enn daprari. (Talva 2) Her hava Norðoyggjar knapp 13% minni virði, meðan restin av landinum hevur knapp 8% meir. Orsøkin til at virðisminkingin er størri enn nøgdarminkingin er einfald hon, at fleiri av skipunum her Norðuri virðisøkja fiskin umborð. So tá sild og makrelur minka lutfalsliga meir enn svartkjaftur (sum er bíligari fiskur) so minkar virði eisini meir.
Minkingin er knappar 100 mill kr. frá 2017 til 2018. At siga tað at her gongdin er framúr góð, er at taka rívan til. Her haldi eg at onkur ikki hevur skilt hvussu alt hongur saman. Sum um tað ikki er nokk, so hava Norðoyggjar goldið 253 mill kr í gjøldum til landskassan í 2017 og 2018. Norðingar vita hetta, og kenna eisini sviðan av hesum.
Trongdin hjá Tjóðveldi at sjussa seg fram til nakrar sannleikir tykist so stór, at tey mugu uppfinna nýggj hugtøk og brúka ósonn tøl, soleiðis at tað skal smakka øllum her uppundir eitt val. Tað seinasta skotið er, at onkur talknúsari í Tjóðveldinum er farin at samanbera veiðivirði í 2008 og 2017, uttan so mikið sum at skonkja tí ein tanka at privatar vinnufyritøkur hava gjørt íløgur í milliardir, fyri at virðisøkja okkara tilfeingið til tað tað er í dag. Makan til arrogansu skal man leita longið eftir.
Eitt dømi: Í 2008 avreiddu vit 10.445 tons av loðnu fyri 20 mill kr. Í 2017 avreiddu vit 14.600 tons fyri 81 mill kr. Tað er vinnan sjálv sum hevur megnað at skapt fleiri krónur burturúr hvørjum kg av loðnu, og ikki Tjóðveldisflokkurin ella nakar annar. Vit skulu ansað ikki at blandað alt til ein sjuss sum ongin vil hava. Lat tað heldur verða sum í Klubbanum á Tvøroyri: Sitrón og Akvavit; Ferdogt!
Tað góða við at siga sannleikan viðhvørt er, at so hevur man ikki tørv á at minnast so nógv. Men her er tað sum hjá Otto Von Bismarck: Menniskjan lýgur ongantíð so nógv sum aftaná eina veiðuferð, tá hon er kríggj ella beint fyri eitt val. Í øllum førum er Tjóðvelisflokkurin val á veg við sínum Propaganda í løtuni.
Pól Huus Sólstein, Valevni Fólkafloksins
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Vespureiðrið (136) - 2. juni 2020
Jan Lamhauge: Eik-málið átti at verðið roynt í Rættinum
Ógvuslig spreinging á Hoegh bilskipi
Petur Hans Dahl, veðurfrøðingur: Veðurvánir fyri hesa vikuna ( vika 23 )
Leiðreglur fyri ferðandi broyttar
Í øðini eftir samrøðu við Trump
JUVÉL 2 - nýggj leiðsla!
Norðoyastevna á netinum
RAVI ZACHARIAS - saknaður av føroyingum
LÍV POULSEN ÚR SENEGAL - ein dugnaligur brævskrivari!
Samrøða: Ógvusligar lógir samtyktar í skugganum av korona
Samrøða við Rannvá G. Niclasen um mótmæli og korona í New York
Partabrøv til starvsfólk hjá Bakkafrosti
Úr bandasavninum: Samrøða við Dávur Jacobsen 3. partur
Svimji- og baðoasa í Tjaldavík
Tíðindi á R7 klokkan 16:00
BÍBLIU- OG TÓNLEIKATÚRUR - ein annarleiðis ferð
Hotel Brandan letur upp 1. juli
KIRKJUR, SAMKOMU- OG MISSIÓNSHÚS - nú verður latið uppaftur!
Tíðindi á R7 klokkan 12:00
Sjófólk sleppa ikki í land aftur
DRONNING ELISABETH OG PÁSKAHÁTÍÐIN - fyri fyrstu ferð í 68 ár
Ongin smittaður í Føroyum - í Brasil er heilt ringt
Listaframsýning við Silju Strøm í Gamla Seglhúsinum í Klaksvík
Samband
Postboks 226
FO-600 Saltangará


text:
Sáttmáli millum Kringvarp Føroya og Rithøvundafelag Føroya um rættindi til sending av tilfari
1.
Kringvarp Føroya bindur seg til at rinda Rithøvundafelag Føroya 275.000 kr í árinum 2010 fyri rættindi, at senda útgivið(1) og upphavsrættarliga vart tilfar hjá limum í Rithøvundafelag Føroya. Treytað av at játtanin til Kringvarp Føroya hækkar, fer upphæddin upp á 325.000 kr.
Sáttmálin fevnir ikki um tilfar, umbiðið av Kringvarpi Føroya.
2.
Kringvarp Føroya heldur skil á hvussu nógv tilfar er sent eftir hvønn høvund og hvat slag tað er.
3.
Miðast skal ímóti,
at 50% er upprunatilfar og 50% er umsett,
60% er nýinnlisið tilfar og 40% eru endursendingar
4.
Høvundur/útgevari skal spyrjast áðrenn tilfar verður varpað út.
5.
Eitt bókmentaráð við 4 limum, (2 frá Kringvarp Føroya og 2 úr Rithøvundafelag Føroya) skal skipast, at gjøgnumganga og gera tilmæli um sendingar.
Reglugerð fyri bókmentaráðið skal gerast í samráð millum partarnar.
6.
Sáttmálin er galdandi fyri 2010. Semjast partarnir ikki um at endurnýggja sáttmálan, kemur sáttmálin, sum er galdandi fyri 2009 aftur í gildi.
Tórshavn tann 12. januar 2010
(1) Útgivið umfatar eisini tilfar, sum ein høvundur lesur upp, hóast tað ikki er útgivið á annan hátt.


text:
Í stríðnum fyri at broyta hjúnabandslógina verður tosað um, at ein minnilutabólkur – í hesum føri samkynd v.fl. – skulu fáa sama persónliga frælsi sum øll onnur, nevniliga “frælsi at giftast”. Tá hava vit eitt frælsari samfelag, vilja forsprákarar vera við. Men tað merkisverda er, at manglandi persónligt frælsi serliga er at síggja í teimum londum, ið hava broytt hjúnabandslógina. Kanada, ið broytti hjúnabandslógina í 2005, er kanska tað besta dømið. Í dag, bert 11 ár eftir broytingina, sæst týðiliga, í hvussu stóran mun grundleggjandi frælsi hjá vanligum kanadiskum borgarum eru vorðin skerd.
Talufrælsið er skert ógvuliga nógv. Nú er tað heilt vanligt at halda, at fólk eru langt úti og stoytandi, um tey alment eru ímóti hjúnabandi millum tvey av sama kyni. Ella um tey siga, at tað er best fyri eitt barn at vaksa upp hjá mammu og pápa sínum. Anti-diskriminatiónslógir verða javnan nýttar til at fáa slíkar “lógbrótarar” at tiga.
Men tað merkisverda er, at manglandi persónligt frælsi serliga er at síggja í teimum londum, ið hava broytt hjúnabandslógina.
Samvitskufrælsið: hundraðtals einstaklingar og fyritøkur, ið veita tænastur í sambandi við brúdleyp, eru vorðin noydd at standa andlit til andlits við kanadiskar dómstólar og mannarættindaráð. Orsøkin er, at tey av samvitskuávum ikki hava viljað bukkað undir fyri trýstinum at veita tænastur í sambandi við brúdleyp, sum tey ikki vilja luttaka í.
Frælsið, at vera foreldur: foreldur, sum ikki taka undir við hjúnabandi millum tvey av sama kyni, ella sum eru ímóti at lata børn síni fáa ta víðgongdu seksualundirvísing, ið fylgir hesum ráki, eru eisini komin í stríð við lógina. Í summum førum er tað farið so langt, at staturin hevur tikið børn frá foreldrum. Um hetta ikki er at gera seg inn á persónliga frælsið, hvat er so?
Frælsið, at kenna kærleikan frá mammu og pápa: av tí at rætturin til hjúnaband inniber rættin til at stovna familju, merkir ein broytt hjúnabandslóg, at fleiri børn, ið eru úrslit av eftirgjørdum gitnaði antin við sáðgeva sum pápa ella burðarmammu sum móðir, verða fødd. Hesi børn missa rættin at kenna í minsta lagi eitt av sínum foreldrum ella at hava samband við viðkomandi. Í mongum førum fáa tey heldur ikki atgongd til heilsu- ella ílegusøguna hjá hesum eina foreldrinum. Hvar er frælsið í hesum?
Hóast tað í føroyska kjakinum kann síggja út til, at bert kristin eru ímóti at broyta hjúnabandslógina, er hetta kortini ikki soleiðis aðrastaðni. Ateistiski høvundurin Brendan O’Neill er eisini ímóti. Hann staðfestir í grein síni Gay marriage and the death of freedom, at “Allastaðni, har samkynt hjúnaband er sett í gildi, hevur tað skert frælsið – ikki styrkt tað. Kjakið er køvt, øðrvísi hugsandi vorðin plágað og táragass nýtt ímóti kritikkarum. Kærleiki og hjúnaband hoyra møguliga saman, men tað gera frælsi og hjúnaband millum tvey av sama kyni als ikki. Stríðið fyri sokallaða frælsinum at giftast hevur givið statinum størri vald í staðin fyri at víðka frælsið hjá monnum og kvinnum. Tey, ið virka fyri hesum frælsi at giftast, megna ikki at svara píniligum spurningum. Eitt dømi: um hjúnaband millum tvey av sama kyni er ein spurningur um frælsi, hvussu ber tað tá til, at allastaðni, har henda lógarbroyting er framd, hevur úrslitið verið, at myndugleikarnir alsamt meira hava stýrt gerandislívinum hjá borgarum?” Dømini, ið hann nevnir, eru úr Fraklandi, USA og Bretlandi.
Tað hevur avleiðingar við sær at broyta hjúnabandið. Álvarsamar avleiðingar. Hygg bert eftir “londunum, sum vit samanbera okkum við”.
Um vit føroyingar veruliga virðismeta omanfyrinevndu frælsi, mugu vit hyggja væl eftir, hvørja ávirkan slíkar grundleggjandi sosialar broytingar hava ført við sær í øðrum londum – hóast tær vórðu framdar við einum ynski um at fremja persónliga frælsið hjá einum samfelagsbólki. Men hvørki lógaruppskotið ella álitið frá meirilutanum í Trivnaðarnevndini geva nakrar ábendingar um, at hetta hevur verið gjørt. Í staðin verður messað upp í saman, at henda lógarbroyting ikki fær nakrar negativar sosialar avleiðingar. Og tey, sum eftirlýsa eini gjøllari viðgerð av møguligum avleiðingum, verða skuldsett fyri at grugga málið, og síðani verður vent aftur til grunnu og einføldu slagorðini um javnrætt.
Men er tað ikki ov gott til at vera satt, at ongar negativar sosialar avleiðingar eru? Jú. Tað hevur avleiðingar við sær at broyta hjúnabandið. Álvarsamar avleiðingar. Hygg bert eftir “londunum, sum vit samanbera okkum við”. Tí átti uppskotið at verið felt. Í staðin áttu myndugleikarnir at givið sær stundir til at kanna málið betur, áðrenn teir tóku eina avgerð. Hví ikki seta ein arbeiðsbólk, ið umboðar breiddina í føroyska fólkinum, til at gera júst hetta, í staðin fyri at samtykkja eina lógarbroyting í óðum verkum? Eina lógarbroyting, sum – fyri tað fyrsta – kanska ikki kann setast í gildi í Føroyum, og – fyri tað næsta – ongin av forsprákarunum hevur kannað avleiðingarnar av.


text:
TÍÐINDI
Stongt í Ribarhúsi og Piddasahandli.
Janus á Húsagarði í Ribarhúsi.
Tummas Jákup Thomsen í Ribarhúsi
Jól í Piddasahandli fyrr í tíðini
Lúka 17 í Livandi Jólakalendaranum – einglar lata upp í Ribarhúsi í morgin kl. 17
Lúka 17 í Livandi Jólakalendaranum – einglar lata upp í Ribarhúsi í morgin kl. 17
Í morgin er 17. desember og klokkan 17.00 fara einglarnir í “Livandi Jólakalendaranum” at banka uppá í Ribarhúsi.
Gleða okkum 🙂 og bjóða vafflur, karamellur, smákøkur, kaffi/te og kakao uppi á Ribarslofti 🙂
Vit eru eisini so heppin at hava ein Piddasahandil sum er á tremur við góðum fjálgum jólagávuhugskotum.
Hjartaliga vælkomin til gamaldags hugna í jólahúsinum í Fuglafirði
Les onnur tíðindi


text:
Sum lýst í viðfestu innbjóðing, bjóðar Suðuroyar Svimjifelag til svimjistevnu í Vági tann 6. februar 2010, fyri bólkar 1 til 4. Stevnan byrjar tíðliga leygarmorgun, og endar so soleiðis at øll norðanfjørð sleppa av aftur oynni leygardagin. Sum nakað serligt skipar SuSvim fyri “Pál Joensen Invitational” kapping í 800 og 1500 frí, fyri eldru bólkarnar 1 og 2, har gáva verður latin skjótasta svimjara. “Tykur kunnu gita hvør handar gávurnar”.
4 thoughts on “Innbjóðing til Suðuroyar Sparikassa stevnu”
-
Og tí viðfest her omanfyri
-
Halló tykur.
Svar til spurning yvir tlf:
Tá ið eg veit hvussu nógvar tilmeldingar eru, tá kann eg siga uml. nær og hvussu long pausan er leygardagin.
Vinarliga
Jón B.
-
Ítróttarhandilin Duett í Vági hevur útsølu av Arena svimjiklæðum, venjingarútgerð, hettum og brillum í skúlanum tá ið kappingin er. Vantandi verður útsølan í Auluni í skúlanum har okur vanliga eta døgura tá ið kapping er.
Umframt svimjiklæðir eru T-shirts og shorts av merkinum Hummel til sølu.
Tað er sera stórur avsláttur á øllum vørum tí handilin lukkar.
-
“Pál Joensen invitational” er ein máti at finna tann svimjaran sum er best egnaður til langar teinar.
Um ein hevur serlig evnir sum ger at ein orkar betur enn onnur, men aldrin roynir seg í longru teinunum, so ber altso ikki til at fáa fulla úrtøku úr sínum evnum. So verður ein bert éin av einari longu alt ov stórari mongd av svimjarum sum roynur seg umaftur og umaftur í stuttun sprint teinum uttan at fáa nakað nevnisvert burturúr.
Okur vilja bjóða teimun evnaríku vinnarunum okkurt serligt fyri at økja um áhugan fyri teimun longru teinunum.
P/F Leif Mohr (LM Handilin) stuðlar 800 & 1500m frí til hesa kapping við sera flottum gávum.
Ger viðmerking Cancel reply
This site uses Akismet to reduce spam. Learn how your comment data is processed.


text:
Grundað á tørv.
Bygt á serfrøði.
Gjørt til menniskju.
Klintra arbeiðir tætt saman við sínum kundum fyri at menna loysnir, sum geva veruligar fyrimunir og ágóðar.
SERFRØÐINGAR Í SERMENNING
Ofta er tann KT-skipanin, sum tú leitar eftir, heilt einfalt ikki til. Tá standardloysnir og skipanir ikki eru nøktandi ella nóg fleksiblar til endamálið, kann Klintra veita sermentar skipanir, ið eru skraddaraseymaðar til tíni krøv og ítøkliga tørv.
Okkara toymi av ráðgevum og mennarum eru serfrøðingar í at koma við bestu loysnini og røttu tøknini.
OKKARA KUNDAR
Klintra veitir KT-loysnir til eitt nú almennar stovnar, kommunur, reiðarí, telefyritøkur, tryggingarfeløg og sjúkrahúsverkið.


text:
Foreldrafelagsins húklarí
Fyrr í dag útgav Foreldrafelagið eitt tíðindaskriv, har teir í strangum vendingum seta seg ímóti, at LGBT Føroyar skulu sleppa út á føroyskar skúlar, at tosa við næmingar um kynsligan samleika. Teirra grundgeving er sum fylgir:
Vit vilja sum foreldrafelag gera vart við, at tað hevði verið at gjørt seg inn á børnini, um vit loyvdu felagsskapum ella fyritøkum við egnum seráhugamálum, sum til dømis LGBT inn í skúlan við sínum boðskapi.
Tað kann samanberast við at Eik Banki kemur og sigur, at peningur er ein tíðandi partur av lívinum, og at Eik Bandi tí nú skuldi inn á skúlarnar, at undirvísa børnunum um peningaviðurskifti.Vit vænta av almennu skúlunum at teir tryggja, at skúlagongdin hjá børnunum er í tráð við fólkaskúlalógina, og at teir ikki loyva bólkum við egnum seráhugamálum inn at undirvísa okkara børnum.
Nei, álvaratos! Slíkt húklarí skal ein leita leingi eftir. Tá eg sum piltur var næmingur á Argja Skúla, kundu tey tað sama havt bygt eina sveighurð til allar teir bólkarnar við seráhugamálum, ið vóru loyvdir inn at prætika fyri okkum. Onkur karismatisk samkoma fortaldi okkum um tungutalu og at útdríva illar andar. Blákrossur (um eg minnist rætt) setti upp vasar við plantum í alkoholiskum løgi, ið síðani følnaðu, fyri at vísa okkum, hvussu farligt tað er at drekka. Amnesty vóru úti og inni annan hvønn minutt. Ráðið fyri ferðslutrygd fortaldi okkum, at sanniliga fóru vit øll at lata lív, um vit gloymdu trygdarselan í bara fimm minuttir við 30 km/t. Og tað var bestemt ikki nakar av okkara smædnu lærarum, ið tók sær av okkara seksual undirvísing. Tað vóru tvær ungar og fittar gentir, ið – minnist meg rætt – ikki vóru lærarar, men sjúkrasystrar, ið fortaldu okkum um hvat standingar og eggjastokkar í grundini høvdu við hvørt annað at gera. Og hetta eru bert teir bólkarnir, sum eg av tilvild enn minnist frá Argja Skúla av. Hvar vóru mótmælini frá Foreldrafalagnum ímóti seráhugabólkum tá at hoyra?
Heilt erligt, Foreldrafelagið. Um tit eru snævurskygd og homofobisk, og tískil ikki vilja hava eklar bøssar í nærheitini av tykkara børnum, sig so bara tað. Men kom ikki her, og lat sum um, tit hava okkurt prinsipielt ímóti, at loyva seráhugabólkum inn í føroysku skúlastovurnar. Tí tað hava tit aldrin havt fyrr.
Dagføring 27. Apríl: Forkvinna foreldrafelagsins, Mai Laksafoss Simonsen, hevur nú biði um umbering felagsins vegna, og hevur drigið aftur mótmælið, sum hon sigur varð gjørt uttan undantøku frá allari nevndini.
Tað kunnu vit bert gleðast um, men eg sakni eitt sindur eitt úttalilsi um, hvat Foreldrafelagið so meinar um sakina. Men kanska kemur tað, um vit eru eitt sindur tolin.


text:
Børnini eru tað dýrabærasta, vit eiga. Tey skulu yvirtaka okkara samfelag, tá
ið okkara tíð einaferð er runnin. Børnini eru stóran part av degnum í dagstovni
- tí er tað umráðandi, at pedagogarnir, sum hava ábyrgdina av teimum, fáa
virðiligar sømdir, so børnini kunnu fáa ein kvalitativan gerandisdag.
Pedagogarnir vóru fyrr í árinum í drúgvum verkfalli, men fingu kortini ikki
fyrireikingartíðina, tey søgdu seg hava fyri neyðini. Síðani skilst, at aðrar
kommunur enn Tórshavnar Kommuna hava fingið hesi viðurskifti í rættlag. Er tað
rætt, at Tórshavnar Kommuna skal vera eftirbátur á barnaansingarøkinum?
Eg havi áður verið inni á hesum við raðfesting av kommunalum skattapengum - tað
velst jú um hvørji virði, man vil hava. Fyrireikingartíðin hjá pedagogunum er í
mini verð ein íløga í børnini, sum skulu mynda framtíðina. Tí eigur hetta at
verða sjálvsagdur partur av fíggjarætlanini hjá kommununi.
Hetta við fyrireiking er avgerandi fyri, at eitt arbeiði kann verða gjørt á
fullgóðan hátt. Hetta ásanni eg sjálvur, eftirsum eg havi arbeitt í
musikkskúla, har fyrireiking er sjálvsagdur partur av arbeiðnum. Fyri hvønn
hálvan undirvísingartíma i tonleiki er ein hálvur tími til fyrireiking.
Somuleiðis hava lærarar eisini fyrireikingartíð í sínum arbeiði. Fyri hvønn
undirvísingartíma á 45 minuttir hava tey 30 minuttir til fyrireiking (egintíð).
Pedagogarnir hava, sum er, bert 1 tíma um vikuna til fyrireiking og vilja hava
2 tímar afturat. 3 tímar um vikuna - hetta er ikki tað stóra! Tað kostar
kommununi eitt stað millum 2 og 3 milliónir um árið.
Landsstýrið sigur við flatskattinum, at "tað skal loysa seg at
arbeiða". Hetta man so ivaleyst merkja, at enn størri krøv verða sett til
barnaansing - og tískil sjálvandi eisini fyrireiking. Come on, latið tí
pedagogarnar - og børnini - fáa frægari sømdir, enn tey hava í løtuni!
X-børnini, X-framtíðin, X-Leivur Thomsen, ein fittur politikkari :-)
Les meira:
http://www.politikkur.fo/vis-leivur+thomsen-greinar


text:
Umsókn um ynskinummarspjøldur skal latast akfarskránni á einum serligum oyðiblað. Oyðublaðið skal vera undirskrivað persónliga av tí sum ynskir samansetingina ella undirskrivað sambært skrivliga fulltrú frá hesum. Fulltrúin skal viðleggjast. Saman við umsóknini skal umsøkjarin gjalda upphæddina fyri rættin til ynskinummarspjøldrini umframt upphæddina fyri nummarspjøldrini.
Eru fleiri umsóknir um somu samanseting, verður samansetingin latin tí, hvørs umsókn er latin inn fyrst.
Ynskinummarspjøldur skulu vera samansett av í minsta lagi 2 og í mesta lagi 6 føroyskum og/ella donskum bókstavum og/ella tølum. Samansetingar sum longu eru skrásettar kunnu ikki latast. Samansetingar mugu ikki vera ósømiligar ella kunna vera øðrum til ampa.
Lýkur umsøkjarin treytirnar at fáa rættin til at nýta ynskinummarspjøldur, ger og útflýggjar akfarsskráin nummarspjøldrini til viðkomandi. Útflýggjan av ynskinummarspjøldrum er treytað av, at tað akfarið, sum ætlanin er at seta ynskinummarspjøldrini á, verður fráboðað til skrásetingar.
Rætturin at nýta ynskinummarspjøldur kann ikki verða latin øðrum, og er galdandi í 8 ár frá útflýggjanini av nummarspjøldrunum. Rætturin kann leingjast móti gjaldi, sbr. ásetingar í ferðslulógini um gjøld. Umsókn um hetta skal vera lata inn áðrenn tíðarskeiðið, rætturin er galdandi fyri, er farið, tó í fyrsta lagi 3 mánaðir áðrenn.
Tann, sum hevur rættin til eina samanseting, kann, tá ynskinummarspjøldrini eru avmeldað, innan 1 ár aftaná avmeldingina av nummarspjøldrunum, bíleggja samansetingina til skráseting til sama eigara. Um bíleggingin verður gjørd seinni, er rætturin til samansetingina burturdottin.
Í førum, har hýruvognur við ynskinummarspjøldrum, sum er knýttur at bilstøð, verður seldur nýggjum eigara, sum hevur yvirtikið hýruvognsloyvi saman við hýruvogninum, og partarnir eru samdir um, at nýggi eigarin kann fáa loyvi at nýta somu samanseting av ynskinummari á hýruvogninum, eru treytirnar hesar:
Ynskinummarspjøldur, sum eru bíløgd skulu verða avheintað í seinasta lagi 6 mánaðir eftir bíleggingina og áðrenn tíðarskeiðið, sum tey eru galdandi fyri, er farið. Við bíleggingina verður upphæddin fyri nummarspjøldur inngoldið. Útflýggjan av bíløgdum ynskinummarspjøldrum er treytað av, at tað akfarið, sum ætlanin er at seta ynskinummarspjøldrini á, verður fráboðað til skrásetingar.
Gjaldið fyri ynskinummarspjaldur er kr. 6000,-


text:
Persónligur stuðul hjá barni
Nú gleða børnini seg til, at skúlin byrjar aftur aftaná eina langa summmarferiu, men skúlagongd er ikki ein sjálvfylgja hjá øllum børnum í heiminum. Við at gerast persónligur stuðul, kanst tú vera við til at broyta alt lívið hjá barninum.
Continue Reading | Comments Off on Persónligur stuðul hjá barni
Við tínari hjálp kunnu vit hjálpa
Barnahjálpin hevur nú virkað í góð 9 ár og hava vit hesi árini stuðlað foreldraleysum og fátøkum børnum við skúlagongd. Fleiri av hesum eru nú vaksin og megna nú at fóta sær í lívinum.
Continue Reading | Comments Off on Við tínari hjálp kunnu vit hjálpa
Nýtt navn og búmerki
Tíðindaskriv
ABC barnahjálp fer framyvir at virka undir hjánavninum Føroyska barnahjálpin og er nú sjálvstøðugur føroyskur hjálparfelagsskapur. Hjálparbeiðið er óbroytt og heldur fram á sama hátt, sum frammanundan
Continue Reading | Comments Off on Nýtt navn og búmerki
Ferian tú ongantíð fert at gloyma!
Á páskum 2016 skipar Føroyska barnahjálpin eina ferð til Filispoyggjarnar. Á ferðini fara vit at vitja skúlar og áhugaverd støð.
Continue Reading | Comments Off on Ferian tú ongantíð fert at gloyma!
Útbúgving sum lærari við stuðli av Viðareiði
Í desember 2015, fekk Martin Tutu prógv sum lærari. Hann er fyrsti unglingi í Barnahjálpini, sum hevur fingið hægri útbúgving. Vit eru errin av honum og gleðast um, at tað hevur eydnast honum at koma so langt.
Continue Reading | Comments Off on Útbúgving sum lærari við stuðli av Viðareiði
Nú ber eisini til at stuðla børnum á Filipsoyggjunum
Continue Reading | Comments Off on Nú ber eisini til at stuðla børnum á Filipsoyggjunum
Stuðla nú børnum í India
Í samstarvi við Maranatha Social Organisation stuðlar ABC barnahjálp nú børnum í India. Fólkið har livir í stórum fátækradømi og 95 prosent av fólkinum liva undir fátækramarkinum.
Continue Reading | Comments Off on Stuðla nú børnum í India
Hesir eru rættir sjómenn
Fiskimenn í Monrovia hjálpa til við útbering av rísi til ebolaraktu familjurnar niðri við strondina. Teir hava føroyska merkið á bátinum, blusunum og hava eisini vundið føroyska merkið á stong.
Continue Reading | Comments Off on Hesir eru rættir sjómenn
Hesi hava tørv á hjálp
Annie 3 ár, Zebede 5 ár, Yeahbylin 6 ár, Blessing 7 ár, Carlos 9 ár og Cyntia 16 ár hava brúk fyri hjálp. Foreldrini hjá teimum doyðu av Ebola. Fólk eru bangin at hjálpa, tí tey halda, at tey blíva smittað av ebola. Vit í ABC vilja gjarna hjálpa hesari familjuni og vit hava brúk fyri tær.
Continue Reading | Comments Off on Hesi hava tørv á hjálp
Tøkk úr Liberia
Takkarbræv fyri tykkara hjálp!
Góðu sponsorar og leiðarar í ABC barnahjálp Føroyar.
Eg beri hesa heilsan vegna børnini og starvsfólkini í ABC Liberia. Vit eru Harranum ógvuliga takksom fyri, at vit eru á lívi í hesi ræðuligu ebolakreppu. Júst nú er framgongd, grundað á úrslitini hjá Ebola Taskforce. Deyðiligheitin er lækkandi, og færri sjúklingar eru á sjúkrahúsunum kring landið.
20. desember var stjórnarval, sum er ein ábending um, at støðan við ebola er batnandi.
Continue Reading | Comments Off on Tøkk úr Liberia


text:
Triðja umfar í bólkaspælinum er farið í gongd. Russland megnaði ikki at byggja víðari uppá góðu byrjanina, og mátti lúta fyri einum sterkum liðið frá Uruguay.
Dysturin í Samara byrjaði sera opið. Í 10.minutti fekk Uruguay fríspark beint uttanfyri brotsteigin. Tað tók Luis Suarez sær av, og Barcelona-áleyparin smekkaði bóltin niður í longra málhornið. Russland svaraði skjótt aftur, og hevði ein stóran møguleika og onkrar góðar støður í samband við deyðbóltar.
Men tað var Uruguay, ið skoraði uppá enn ein deyðbólt. Eitt hornaspark kom útfrá, vinstri bakkurin Diego Laxalt smekkaði til, bólturin rakti Denis Cheryshev, og snýtti fullkomiliga Igor Akinfeev. Cheryshev hevur skoraði trý mál fyri Russland í HM, men nú varð hann skrásettur fyri sjálvmál.
Uruguay sat nú á tí, og vardi sera væl. Umstøðurnar hjá Russlandi gjørdist uppaftur truplari tíggju minuttir fyri hálvleik, tá høgri bakkurin Igor Smolnikov fekk sítt seinna gula kort. Hann hevði smáar tíggju minuttir framanundan fingið fyrra gula kortið.
Tað var 2-0 í hálvleikinum, og við einum manni í yvirtali kundi væntast, at Uruguay at álvara fór at blása Russland um koll. Men tað mangalði neyvleikin í avgerandi støðunum tætt við russiska málið, til at gera sigurin væl størri. Tó fekk Uruguay økt, tá yvirtíðin byrjaði. Enn einaferð eitt hornaspark, og Diego Godin kom sera væl upp til bóltrin. Akinfeev bjargaði harað stútaranum, men so var Cavani til reiðar á returbóltinum, og skumpaði bóltin í málið. Forloysing fyri Cavani at fáa sítt fyrsta mál í endaspælinum.
Dysturin í Samara byrjaði sera opið. Í 10.minutti fekk Uruguay fríspark beint uttanfyri brotsteigin. Tað tók Luis Suarez sær av, og Barcelona-áleyparin smekkaði bóltin niður í longra málhornið. Russland svaraði skjótt aftur, og hevði ein stóran møguleika og onkra góða støðu í samband við deyðbóltar.
Men tað var Uruguay, ið skoraði uppá enn ein deyðbólt. Eitt hornaspark kom útfrá, vinstri bakkurin Diego Laxalt smekkaði til, bólturin rakti Denis Cheryshev, og snýtti fullkomiliga Igor Akinfeev. Cheryshev hevur skoraði trý mál fyri Russland í HM, men nú varð hann skrá´settur fyri sjálvmál.
Uruguay sat nú á tí, og vardi sera væl. Umstøðurnar hjá Russlandi gjørdist uppaftur truplari tíggju minuttir fyri hálvleik, tá høgri bakkurin Igor Smolnikov fekk sítt seinna gula kort. Hann hevði smáar tíggju minuttir framanundan fingið fyrra gula kortið.
Tað var 2-0, og við einum manni í yvirtali kundi væntast, at Uruguay at álvara fór at blása Russland um koll. Men tað mangalåi neyvleikin í avgerandi støðunum tætt við russiska málið, til at gera sigurin væl størri. Tó fekk Uruguay økt tá yvirtíðin byrjaði. Enn einaferð eitt hornaspark, og Diego Godin kom sera væl upp til bóltrin. Akinfeev bjargaði, men so var Cavani til reiðar, og skumpaði bóltin í málið. Forloysing fyri Cavani at fáa sítt fyrsta mál í endaspælinum, og Uruguay hevur skoraði øll síni fimm mál í endaspælinum uppá deyðbóltar.
Uruguay skrúðaði kanska ikki leikferðina nóg høgt upp til at útnytta yvirtalið. Hetta kann eisini hava nakað við nógva hitan at gera. Hetta bilti einki, tí Uruguay hevði sum so onga orsøk at leggja ov nógv fyri. Liðið hjá Oscar Tabarez koyrdi sigurin og fyrsta plássið í bólkinum trygt heim.
Russland kom eisini við einum góðum avriki í 2.hálvleiki, og slapp undan at verða eyðmýkt. Men tað er eingin ivi um, at russarar komu niður aftur á jørðina. Uruguay var sannførandi, og fer at gera tað sera trupult fyri Portugal ella Spania í áttandapartsfinaluni, meðan tað aftur eru spurnartekin um russiska liðið, tá teir skulu møta sterkari mótstøðu.
Hin dysturin var í Volgograd. Hann hevði ongan týdning, undnatikið at æran hjá Egyptalandi og Saudi Arabia var uppá spæl. Tað var Egyptaland, ið legði seg á odda miðskeiðis í hálvleikinum. Mohammed Salah varð sendur avstað í dýbdina, og hann lyfti bóltin uppum málverjan, ið var komin útum. Sum so ofta sæð fyrr í Liverpool í ár og tvey mál í tveimum HM-dystum hjá Salah.
Saudi Arabia hevði bóltin meira, og var omaná í dystinum. Men í yvirtíðini í fyrra hálvleiki varð brotsspark dømt ímóti egyptum. Hetta sá tunt út, og var eisini gjøgnumsæð við VAR. Hetta tók einar tríggar minuttir, men tað varð so váttað av dómaranum, at straffi skuldi skjótast. Tað tók Salman Al Faraj, og hann skoraði trygt. Nakrar minuttir framundan hevði Saudi Arabia eisini havt brotsspark. Tá bjargaði 45-ára gamli Essam El Hadary skotinum frá Fahad Al Muwallad. So nógv hendi beint áðrenn hálvleik, har tað stóð 1-1.
Seinni hálvleikur var ikki hendingaríkur. Dysturin var linligur, og merktur av at liðini ikkki høvdu nakað at spæla um. Saudi Arabia søkti meira at, og í 94.minutti eydnaðist tað hjá arabiska landinum at avgera dystin. Passivt verjuspæl, og so kundi Salem Al Dawsari seta bóltin í málið til 2-1, og harvið tryggja sær fyrsta sigurin í einum HM-endaspæli síðani 1994. Liðini fara úr HM, uttan at hava givið lagt nøkur rík minnir eftir sær.
Uruguay – Russland 3-0(2-0)
Saudi Arabia – Egyptaland 2-1(1-1)
Bólkur A:
Uruguay 9 (+5)
Russland 6 (+4)
Saudi Arabia 3 (-5)
Egyptaland 0 (-4)


text:
Mint verður á oljuráðstevnuna, ið verður á Hotel Hafnia 20. mai.
Oljuvinnufelagið, Oljutingið og Miðlahúsið skipað í felag fyri ráðstevnuni.
Enn eru nøkur pláss eftir til oljuráðstevnuna 2010. Á skránni eru fleiri áhugaverdir fyrilestrar. M.a. fer umboð fyri ENI at greiða frá Anne Marie brunninum, DONG fer at greiða frá oljuleiting vestan fyri Hetland og Morten Hahn-Pedersen fer at greiða frá Esbjerg fyri og eftir oljuna.
Føroysku luttakararnir verða stjórin á Jarðfeingi, Petur Joensen, fyrrverandi formaðurin í Oljuráðleggingarnevndini, Árni Olafsson og Martin Heinesen, leiðari fyri landgrunsverkætlanina.
Ráðstevnan byrjar kl. 8.30 og verður sett av Johan Dahl, landsstýrismanni við Oljumálum.
Aftaná tiltakið á Hotel Hafnia verður hugnaløta í Miðlahúsinum/Miðlagarðinum við tónleiki og onkrum løttum afturvið.
Kostnaður fyri tiltakið er 900 kr fyri limir í Oljuvinnufelagum og Oljutinginum og 1.250 kr fyri ikki limir.


text:
Tann frelsti veganin
Her eg búgvi býr ein vegani. Ein frelstur vegani. Ikki frelst í átrúnaðarliga týðninginum, men meira frelst í síni sannføring. Hon gongur við lív og sál upp í sína veganismum og roynur á alskyns hættir at boða gleðiboðskapin um sítt val her í lívinum. Veganar eta onki sum hevur við djór at gera. Teir hava tikið stigið víðari frá at vera vegetar, tí tá tú ert vegetar letur tú vera við at eta kjøt, men tú kanst tó framvegis njóta mjók ella hunang, sum stavar frá djórum. Veganar geva eisini slíkum djóra úrdráttum durafjórðingin. Summir veganar er so farnir enn longur, og eru blivnir raw-food veganarar, sum merkir, at maturin tey eta ikki má hitast meira enn uml. 42 hitastig.
Spyrt tú frelsta veganan, hví hon er vegani, so fært tú eitt fjøltáttað svar. Tað fyrsta hon leggur áherðslu á er, at hon heldur tað er skeivt at drepa. Gamla indiska hugtakið Ahimsa (“ger ikki nakað ringt”) er grundsúlan undir hennara heimsmynd, og eins og jainistar í India, so strekkir hennara Ahimsa hugtak seg eisini til djórini. Hon ynskir ikki at skaða nakran, og at drepa djór fyri at fáa kjøt er eitt brot á hennara heimsmynd. Harnæst, so heldur hon ikki at kjøt, egg ella mjólk er lekkurt at eta, og hon savnar ikki sín gamla lívsstíl.
Nú eru tað ikki nógvir persónar sum eru veganar. Fólk flest hava ongan trupulleika við at eta kjøt, og vit gera tað uttan at hugsa stórvegis um tað. Tað merkir so eisini, at veganar ofta hava tað trupult við at møta fólkum, sum eru eins og tey. Er frelsti veganin til okkurt borðhald har onkur úrdráttur av djórum verður bjóðaður til matna, so má hon pent takka nei. Tað førir so ofta við sær, at fólk taka synd í henni, og spyrja hvat bagir, ella spyrja hví hon ikki kann eta kjøt. Hon verður altíð eitt sindur ørg um hesa umhugsan hon fær frá fólki, tí sjálv hevur hon ongan trupulleika av at eta tað hon etur, og tað er ikki tí hon ikki kann eta kjøt at hon letur vera. Hon tímur bara ikki, tí hon heldur seg ikki fáa nakað gott burtur úr tí.
Kanska av tí at fólk ikki skilja hennara val, ella kanska meira tí at tað er festligt, so plagar frelsti veganin at halda veganskar veitslur. Her koma fólk sum hon saman at eta góðan mat, og annars hugna sær uttan teir fordómar, sum heimurin annars kann hava mótvegis fólkum, sum ikki eta kjøt og aðrar úrdráttir av djórum. Hesi fólk eru øguliga fyrikomandi og opin, full av sjálvspei og ikki minst áhugaverd at samskifta við. Tá prátið so fellir á mat og djóra vælferð, so kunna tey koma við alskyns próvgrundum fyri, hví fólk ikki eiga at eta kjøt. Tey royna at gera upp við tær mýtur, sum fólk hava um mat, t.d. “protein mýtuna” sum gongur út uppá, at fólk halda at besta keldan til protein er kjøt. Protein er týðningarmikið til at uppbyggja vøddar, men ein gorilla etur ikki stórvegis kjøt, og hon hevur stórar vøddar, og nógvir av heims bestu Ironman íðkarum eru veganar. Prátið blívur ofta øguliga tekniskt, og mann skal halda tunguna mitt í munninum tá hugtøk sum enzymir, kost ískoyti og biodynamik fúka ígjøgnum luftina, saman við duldu ákæruni: “tað er skeivt at eta kjøt, og tað tú heldur teg vita um mat er grundleggjandi skeivt”.
Vit gudloysingar eru eitt sindur sum frelsti veganin. Vit eru partur av einum minniluta, sum hevur eina øðrvísi og avgjørda meining um nakað, sum fólk flest ikki hugsa so øguliga djúpt um. Hetta, at vit eru øðrvísi, førir ofta við sær, at fólk ikki skilja okkum. Teir fordómar fólk hava um okkum byggja eina mest á manglandi vitan, og tað kann so verða ein kelda til miklan ampa. Fólk halda at vit missa øguliga nógv við tí lívshátti vit hava valt, men sjálv duga vit ikki at fáa eyga á nakran miss, og ístaðin síggja vit tað margfeldni av møguleikum, sum okkara sannføring gevur okkum. Bæði vit og veganin hava eina meira enn miðal vitan um tað økið, sum hevur okkara áhuga. Vit hava alskyns vísindaligar og heimspekisligar próvgrundir fyri at verða tann vit eru.
Tá mann soleiðis fordjúpar seg í einum evnið, so er skjótt at missa jørð forbindilsi. Mann gerst íðin, og í sínum til tíðir sjálvrættvísa íðni kann mann raka langt við síðurnar av. Frelsti veganin hevur eina vinkonu, sum gongur øguliga høgt upp í vistfrøði og tað at eta rætt. Onkursvegna fann hon út av, at eg át kjøt, og so fekk eg eina svadu um, at “tað er so og so synd í djórunum, og eg burdi skamma meg, og ískoyti E250, sum eru í summum kjøti mann fær til keyps, ger tað og tað við tín kropp, (osfr.)”. Eg ypti øksl, svaraði henni at eg tók tað ikki so tungt og at eg hevði tað fínt sum kjøt etari, samstundis sum eg hugsaði “sikken ein helvitis kúla”.
Eg vænti at nógv trúgvandi í sínum stilla sinni hugsa sama tankan, tá vit gudloysingar koma brestandi við okkara “Ert tú trúgvandi? Ert tú ikki klárur yvir hvussu trúgv heldur fólk í trælahaldi og samstundis er viðvirkandi til ófrið um allan heim (osfr.)”. Vit kunnu hava allar tær rættu próvgrundirnar, men hvat nyttar tað tá fólk ikki tíma at hoyra boðskapin? Vinkonan hjá frelsta vegananum hevði rætt í øllum tí hon segði, men tað nyttar so lítið, tí eg havi tað fínt við at eta kjøt, flest øll eg kenni eta kjøt, og eg dugi ikki at síggja stóra trupulleikan við kjøt áti. Gamaní, so er kjøt framleiðslu íðnaðurin ikki altíð líka vakur á at líta, men framleiður mann bara kjøt á rætta hátt, so er ongin trupulleiki.
Á sama hátt hugsa fólk flest um sín átrúnað. Tey flestu eru trúgvandi tí tað eru øll tey kenna, og tey síggja ikki stóra trupulleikan við trúnni. Trúgvin gevur teimum nakað tey ikki vilja missa, og øll hesi dømini um trúgvandi fólk, sum hava uppført seg minni pent, eru undantøkini, sum ikki siga nakað um heildina.
Tískil haldi eg, at vit gudloysingar onkuntíð áttu at slappa eitt sindur av, og ikki uppført okkum á sama hátt sum hendan ovursinta-urtuelskandi-djóraverndar-træklemmandi-hippie bitch’in, sum av og vitjar mín veganska nábúgva. Liv og lat liva 🙂
Merki: Eivind Ortind Simonsen, Gudloysi, kristindómur, veganisma


text:
Prestagjøld í Føroyum
Prestagjaldið er tað øki, har presturin útinnir tænastu sína, og tí verða prestarnir settir sum sóknarprestar í einum ávísum prestagjaldi. Í hvørjum prestagjaldi eru fleiri kirkjusóknir, og presturin ella prestarnir hava skyldu at gera tænastu í øllum kirkjusóknunum í prestagjaldinum. Oyggjarnar eru býttar sundur í 14 prestagjøld við 60 kirkjum og 60 kirkjuráðum.[1]
Øll, sum eru í fólkakirkjuni, eru í einum kirkjuliði í einum prestagjaldi. Í einum prestagjaldi er ein kirkja ella fleiri. Hvør kirkja hevur kirkjuráð, klokkara, dekn og urguleikara. Teir flestu av prestunum hava ábyrgd av at skráseta føðingar, andlát, jarðarferðir, dóp og konfirmatión í kirkjubøkurnar.
Yvirlit yvir prestagjøldini í Føroyum[rætta | rætta wikitekst]
Allar bygdir í prestagjøldunum eru nevnadar, men ikki allar bygdir hava kirkju. Í prestagjøldum, har ið kirkjur ikki eru í øllum bygdunum, eru bygdirnar, ið hava kirkju, skrivaðar við kursiv.
Norðoya eystara prestagjald[rætta | rætta wikitekst]
- Kirkjur: Viðareiði, Hvannasund, Norðdepil, Depil, Norðtoftir, Svínoy, Hattarvík og Kirkja
- Sóknarprestur: Bakkavegur 41, 750 Viðareiði
Norðoya vestara prestagjald[rætta | rætta wikitekst]
- Kirkjur: Klaksvík, Norðoyri, Ánirnar, Árnafjørður, Kunoy, Haraldsund, Mikladalur, Trøllanes, Húsar og Syðradalur K.
- Sóknarprestar: Hanus á Gørðum, á Brekku 5, 700 Klaksvík
- Magnus E. B. Jørgensen, Prestvegur 7, 700 Klaksvík
Nes prestagjald[rætta | rætta wikitekst]
- Kirkjur: Nes Eysturoy, Toftir, Saltnes, Æðuvík, Syðrugøta, Gøtugjógv, Norðragøta, Gøtueiði.
- Sóknarprestur: Martin Restorff Jacobsen, Nesvegur 53, 655 Nes.
Glyvra prestagjald[rætta | rætta wikitekst]
- Kirkjur: Rituvík, Runavík, Saltangará, Glyvrar, Lambareiði, Lamba, Søldarfjørður og Skipanes.
- Sóknarprestur: Meinhard Bjartalíð, Bøgøta 3, 625 Lamba.
Fuglafjarðar prestagjald[rætta | rætta wikitekst]
- Kirkjur: Fuglafjørður, Leirvík, Elduvík, Funningsfjørður og Hellurnar.
- Sóknarprestur:, Anne Mette Greve Klemensen, Mørkin 10, 530 Fuglafjørður.
Eiðis prestagjald[rætta | rætta wikitekst]
- Kirkjur: Gjógv, Funningur, Eiði, Ljósáir, Svínáir, Norðskála, Oyri og Oyrabakki.
- Sóknarprestur: Emil Olsen, Brekkuvegur 42, 470 Eiði.
Sjóvar prestagjald[rætta | rætta wikitekst]
- Kirkjur: Selatrað, Morskranes, Kolbeinagjógv, Strendur, Innan Glyvur, Skála, Skálafjørður og Oyndarfjørður
- Sóknarprestur: Símun P. Jacobsen, Glyvursvegur 26, 494 Innan Glyvur.
Norðstreymoyar prestagjald[rætta | rætta wikitekst]
- Kirkjur: Vestmanna, Válur, Kvívík, Leynar, Stykkið, Skælingur, Signabøur, Oyrareingir, Kollafjørður, Hósvík, Hvalvík, Streymnes, Nesvík, Saksun, Haldórsvík, Langasandur og Tjørnuvík.
- Sóknarprestar: Theodor Olsen, Kirkjuvegur 24, 340 Kvívík
- Sóknarprestur: Marjun í Kálvalíð, Reynslíð 6, 350 Vestmanna
- Sóknarprestur: Bergtórur Hjelm Bjarkhamar, Hvalvíksvegur 37, 430 Hvalvík
Suðurstremoyar eystara prestagjald[rætta | rætta wikitekst]
- Kirkjur: Tórshavn eystara (mark vestantil: Tróndargøta, Varðagøta og Villingadalsvegur líka nummur), Hoyvík, Hvítanes, Sund, Kaldbaksbotnur, Kaldbak og Nólsoy.
- Dómpróstur: Uni Næs, Essalág 18, 100 Tórshavn
- Sóknarprestur: Sonja Klein, Traðarbrekka 11, Postboks 276, 100 Tórshavn
- Sjúkrahúsprestur: Sverri Steinhólm, Sandagerði, 100 Tórshavn
- Sóknarprestur: Ann Dahl Hansen, Tinghúsvegur 30, 100 Tórshavn
Suðurstreymoyar vestara prestagjald[rætta | rætta wikitekst]
- Kirkjur: Tórshavn vestara (mark eystantil: Tróndargøta, Varðagøta og Villingadalsvegur ólík nummur), Argir, Norðradalur, Syðradalur S, Kirkjubøur, Velbastaður, Hestur og Koltur.
- Sóknarprestar: Heri Jógvan Joensen, Heygsvegur 2, 100 Tórshavn.
- Sóknarprestur: Bergur Debes Joensen, Áarrás 14, 160 Argir.
- Sóknarprestur: Derhard Jógvansson, Velbastaðvegur 3, 100 Tórshavn.
Vága prestagjald[rætta | rætta wikitekst]
- Kirkjur: Sandavágur, Miðvágur, Vatnsoyrar, Sørvágur, Bøur, Gásadalur og Mykines
- Sóknarprestur: Inga Poulsen Dam, á Eyggjatrøðni, 370 Miðvágur
Sandoyar prestagjald[rætta | rætta wikitekst]
- Kirkjur: Sandur, Skopun, Skálavík, Húsavík, Dalur, Skarvanes, Skúvoy og Stóra Dímun.
- Sóknarprestur: Jákup Reinert Hansen, Heimasandsvegur 122, 210 Sandur.
Suðuroyar norðara prestagjald[rætta | rætta wikitekst]
- Kirkjur: Sandvík, Hvalba, Tvøroyri, Fámjin, Froðba, Trongisvágur, Øravíkarlíð og Øravík.
- Sóknarprestar: Jónsvein Bech (eisini deyvaprestur), Kirkjuvegur 7, 800 Tvøroyri.
- Sóknarprestur Jens Mortan Mortensen, í Leirum 1, 850 Hvalba.
Suðuroyar sunnara prestagjald[rætta | rætta wikitekst]
- Kirkjur: Vágur, Lopra, Akrar, Sumba, Porkeri og Hov.
- Sóknarprestur: Patrick de Neergaard, Hvanndalsbrekka 1, 900 Vágur


text:
Í Noregi hava sjómannafeløgini í eina tíð verið tosað um, at vandi er fyri, at 4. ella 5. hvørt arbeiðspláss í oljuvinuni fer at hvørva komandi kanska 2-4 árini.
Í gjár skrivaði norski miðilin, E24, at Equinor í morgin, hósdagin, fer at leggja vánaligasta roknskaparúrslitið fram síðan 2016.
Íalt 39 greinarar hava mett um gongdina hjá Equinor, sum er fyrrverandi Statoil. Og greiningarnar vísa, at Equinor fer at koma út við einum úrsliti uppá 2,04 milliardir dollarar, tað er ein afturgongd uppá heili 50 prosent.
Verður hetta úrslitið, er nýggja oljukreppan nærri veruleikanum enn tey 2 til 4 árini, sum greinarar annars hava roknað við.


text:
Hvat verður av óheftu búskapargreiningunum?
VINNUHÚSIÐ: Hvør skal taka sær av gera óheftar greiningar av støðu, gongd og útlitum fyri føroyska búskapin? Henda spurning setur Føroya Arbeiðsgevarafelag, nú tað í sambandi við játtanarkarmarnar er fráboðað, at Landsbankin skal avtakast, og virksemi leggjast til Gjaldsstovuna, Hagstovuna og Fíggjarmálaráðið.
Føroya Arbeiðsgevarafelag hevur ta fatan, at tað er sera týdningarmikið, at fakliga grundarlagið undir føroysku búskaparstýringini er haldgott og neyvt.
Eitt grundleggjandi amboð til hetta eru holl hagtøl og greiningar og almannakunngerð av hesum, sum man altíð kann líta á eru óheft. Hetta eigur at vera grundarlag undir einum kjaki í føroyska samfelagnum og liggja sum grundarlag undir politiskum avgerðum.
Síðan seinastu kreppuna í 1990 árunum hava fleiri almennir stovnar spælt ein týdningarmiklan leiklut sum veitarar av búskaparligum greiningum. Hetta er m.a. Landsbankin, Búskaparráðið og Fíggjarmálaráðið í samband við framløgu av fíggjarlógini og, eftir at nýggja játtanarlógin kom, enn ein frágreiðing frá Fíggjarmálaráðnum, í sambandi við, at fíggjarkarmarnir verða lagdir fyri Løgtingið. Hagstovan hevur virkað sum kjølurin og veitt hagtøl til greiningar hjá øllum hesum stovnum.
Tað er umráðandi fyri føroyska samfelagið, at politiskt óheftar búskapargreiningar verða gjørdar av føroyska búskapinum. Orsøkin er, at tað er umráðandi, at støðið í kjakinum millum fólk, serfrøðingar og politikarar fer fram grundað á greiningar, har øll hava álit á, at hesar ikki hava verið framdar undir politiskari ávirkan. Hetta kann bert gerast, um skott er millum politiska myndugleikan og tað organ, sum veitir búskaparligu greiningarnar.
Føroya Arbeiðsgevarafelag hevur fyrr eftirlýst, at Føroyar, eins og onnur lond, leitar sær búskaparliga ráðgeving frá altjóða stovnum so sum OECD. Seinnu árini hevur Moody’s gjørt meting av kredittvirðinum av búskapinum hjá Føroyum, men framvegis er nakað eftir á mál. Greiningar av búskaparpolitikkinum eiga eisini at vera gjørdar, eisini fyri at meta um, hvørt tey búskaparligu tiltøk, sum verða gjørd, tá búskapurin er fyri afturstigi, eru nóg munadygg.
Um vikuskifti kom fram, at ætlanin hjá Landsstýrinum er at tryggja óheftni hjá komandi Gjaldsstovuni við lóg við at seta eitt ráð, sum skal verða millumlið millum politiska myndugleikan og stovnin. Somuleiðis verður sagt, at samanlagda virksemi hjá Landsbankanum og Hagstovuni framhaldandi skal vera óheft.
Verður Landsbankin niðurlagdur í tí líki, vit kenna hann í dag, er vandi fyri, at óhefta búskaparliga greiningin, sum Landsbankin hevur staðið fyri, fer fyri bakka. Nevnast kann, at aðrastaðni verða serfrøðingar á universitetum nýttir til hetta, man tann møguleikan hava vit, sum er, ikki í Føroyum.
Tað er tí sera týdningarmikið, at óheftnið verður varðveitt, og loysnir eiga at verða funnar til tess at tryggja hetta.
Hetta kundi verið eitt munandi styrkt Búskaparráð, t.d. eisini við útlendskari serfrøði umframt einari umsiting at stuðla undir arbeiðinum í ráðnum, og at lógin fyri Hagstovu Føroya verður dagførd.